Jaurlaritzak gazteei alokairua laguntzen ordaintzeko martxan jarritako Gaztelagun ekimenak 451 onuradun izan ditu urteko lehen seihilekoan | El Correo\nZurekinJaurlaritzak gazteei alokairua laguntzen ordaintzeko martxan jarritako Gaztelagun ekimenak 451 onuradun izan ditu urteko lehen seihilekoan\nJaurlaritzak gazteei alokairua laguntzen ordaintzeko martxan jarritako Gaztelagun ekimenak 451 onuradun izan ditu urteko lehen seihilekoan\nAlokabidek urteko lehen sei hilabeteetan 1.173 eskaera jaso ditu\nUNAI SARRIUGARTE Jueves, 1 agosto 2019, 07:34\nEusko Jaurlaritzako Ingurumen, Lurralde Antolamendu eta Etxebizitza Sailak gazteei alokairua laguntzen ordaintzeko martxan jarritako Gaztelagun ekimenak 451 onuradun izan ditu urteko lehen seihilekoan. 221 onuradun Bizkaian izan dira, 135 Gipuzkoan eta 95, berriz, Araban.\nGaztelagun programa Alokabide sozietate publikoak kudeatzen du eta urteko lehen sei hilabeteetan 1.173 eskaerak jaso ditu: 592 Bizkaian, 350 Gipuzkoan eta 231 Araban. Oraindik 195 espediente ebatzi gabe daude. Hortaz, programaren arduradunek kopuruak gora egingo duela aurreikusi egin dute. Era berean, 253 eskabideri laguntza ukatu zaie, laguntza eskatzeko bete behar zituzten baldintzetako bat ez betetzeagatik.\nGaztelagun programa urtarrilean martxan jarritako egitasmoa da. Ekimenak etxebizitzaren arloan 35 urtetik beherako pertsonen emantzipazioa erraztea du xede, alokairua ordaintzera zuzentzen diren zuzeneko laguntzen bitartez.\nEusko Jaurlaritzako Ingurumen, Lurralde Plangintza eta Etxebizitza Sailak laguntza hauek emateko baldintzen eta eskakizun kopuruaren ebaluazioa egin du lehenengo seihilekoa amaituta, beharrezkoak izan daitezkeen hobekuntzak eta berrikuntzak zehazteko helburuarekin.\nEbaluazio honetatik ondorio nabarmen bat atera dute programaren arduradunek. Eskaeren kopuru handi bat finkatutako diru sarreren mugen artean ez egoteagatik diru-laguntzatik kanpo utzi dituzte. Diru sarrera mugak honako hauexek dira: 15.000 euro banako eskatzaileentzat, 20.000 euro familia unitateentzat eta 25.000 euro familia ugarientzat.\nPedro Jauregui Etxebizitzako sailburuordeak nabarmendu duenez: «Gaztelagun programaren helburua gazteei bizitza autonomo baterantz emantzipatzen laguntzea da, eta gure asmoa ahalik eta gazte gehienengana iristea da«. Jauregik helarazi duenez araudia aldatzeko eta muga horiek malgutzeko lan egiten ari dira, diru sarrera handiagoak eta txikiagoak dituzten gazteek ere laguntza jaso ahal izan dezaten.\nGobierno Vasco, Euskera, Alquiler\nIkerketa batek kultura arloan emakumezko eta gizonezkoen artean arrakala dagoela utzi du agerian\nIrailaren 27an nazioarteko klima aldaketaren aurkako greba orokorra antolatu dute Hamalau luzemetraia arituko dira aurrez aurre Donostiako Zinemaldiko Zuzendari Berriak sailean


Jasangarritasun Txostena 2017: GRI edukien indizea esteka: Kutxabank\nGRI edukien indizea esteka\nAlderdi ez emanak\nArduradun nagusiaren adierazpena Osatua 1. Aurkezpena\nEragin, arrisku eta aukera nagusien deskribapena, hornidura-katearen eginkizunaren balorazioa barne. Osatua 3.5 Arriskuaren kudeaketa\n4.5. Arriskuen kudeaketa ekonomia, ingurumen eta gizarte gaietan\n8.10 Balioa sortzea akziodunarentzat\nErakundearen izena Osatua 3.1. Erakundearen ezaugarri orokorrak\nMarka, produktu eta zerbitzu garrantzitsuenak Osatua 3.2 Marka, produktu eta zerbitzuak\nErakundearen egoitzaren kokapena Osatua 3.1. Erakundearen ezaugarri orokorrak\nJarduera garrantzitsuak garatzen diren herrialdeak Osatua 3.1. Erakundearen ezaugarri orokorrak\nJabetza erregimena eta izaera juridikoa Osatua 3.1. Erakundearen ezaugarri orokorrak\nAritutako merkatuak Osatua 3.3. Aritutako merkatuak\nMagnitude nagusiak Osatua 3.1. Erakundearen ezaugarri orokorrak\nNorberaren eta kanpoko langileei buruzko datuak Osatua 8.1 Lan-jarduerak\nHitzarmen kolektiboek barne hartutako Langileen ehunekoa Kutxabank 8.2 Uztartzeko neurriak eta gizarte-onurak\nHornidura-katearen deskribapena Osatua 8.7 Erosketa arduratsua\nEkitaldian gertatutako aldaketa esanguratsuak Osatua 3.4 Aldaketa esanguratsuak\nZuhurtasun printzipioa Osatua 3.5. Arriskuaren kudeaketa\nErakundeak ezartzen edo hartzen kanpoko printzipioak edo ekimenak Osatua 3.6. Taldeko enpresak eta elkarteak\nKide den elkarte nagusiak Osatua 3.6. Taldeko enpresak eta elkarteak\nFinantza-baterakuntzan eta txosten honen perimetroan barne hartutako erakundeak Osatua 3.6. Taldeko enpresak eta elkarteak\nEdukiaren definizioa eta txostenaren eta GRI printzipioen aplikazioaren zenbaterainokoa Osatua 2.1. 2017ko jasangarritasun txostena egitea\n2.2. Materialtasuna aztertzea\nAurkitutako alderdi materialak Osatua 2.2. Materialtasuna aztertzea\nErakundearen barruko estaldura Osatua 2.2. Materialtasuna aztertzea\nErakundearen kanpoko estaldura Osatua 2.2. Materialtasuna aztertzea\n1. eranskina. GRI edukien aurkibidea\nAurreko txostenetan emandako informazioa berriro egitea Osatua Atal bakoitzaren erreferentzia dagokion tokian Adibidez: 3.1.\nAldaketa esanguratsuak txostenaren Estalduran edo zenbaterainokoan Osatua 2.2. Materialtasuna aztertzea\nErakundearekin lotutako interes-taldeak Osatua 2.2. Materialtasuna aztertzea\nInteres-taldeak hautatzeko oinarria Osatua 2.2. Materialtasuna aztertzea\nInteres-taldeekiko harremanerako hartutako ikuspegiak, haien maiztasuna barne, interes-taldearen motaren eta kategoriaren arabera. Osatua 2.2. Materialtasuna aztertzea\nInteres-taldeek parte hartzearen ondorioz sortu diren auzi eta arazo garrantzitsuenak Osatua 2.2. Materialtasuna aztertzea .\nTxostenak barne hartutako aldia Osatua 2.1. 2017ko jasangarritasun txostena egitea\nAurreko txostenaren data 2016 2.1. 2017ko jasangarritasun txostena egitea\nTxostena aurkezteko zikloa Osatua 2.1. 2017ko jasangarritasun txostena egitea\nTxostenaren gaietarako harremanetan jartzeko gunea Osatua 2.1. 2017ko jasangarritasun txostena egitea\nGRI edukia, hautatutako "adostasun" aukeraren arabera Osatua 2.1. 2017ko jasangarritasun txostena egitea\nTxostenaren kanpoko egiaztatzea Osatua 2.1. 2017ko jasangarritasun txostena egitea\n3. eranskina. Kanpoko egiaztatze txosten independentea\nGobernu egitura Osatua 4.1. Erakundeko gobernu egitura\nGobernu organo gorenaren agintaritza zuzendariei eta beste langile batzuei eskuordetzea Osatua 4.1. Erakundeko gobernu egitura\nKargu betearazleak edo ekonomia, gizarte eta ingurumen erantzukizuna dutenak Osatua 4.1. Erakundeko gobernu egitura\nKontsulta prozesuak interes-taldeen eta Administrazio Kontseiluaren artean Osatua 4.2. Kontsulta prozesuak interes taldeei eta organo gorenari jasangarritasun gaiei buruz\nGobernu organo gorenaren osaera Osatua 4.1. Erakundeko gobernu egitura\nAdierazi gobernu organo gorenaren lehendakariak kargu betearazlea duen, eta hala bada, horren arrazoiak Osatua 4.3. Gobernu organo gorena izendatzeko, hautatzeko eta eskumenak ebaluatzeko prozesuak\nGobernu organo gorenaren kideak hautatzea eta izendatzea Osatua 4.3. Gobernu organo gorena izendatzeko, hautatzeko eta eskumenak ebaluatzeko prozesuak\nGobernu organo gorenean interes gatazkak saihesteko prozedurak Osatua 4.4. Interes gatazken kudeaketa\nGobernu organo gorenaren eta goi zuzendaritzaren eginkizunak ikuspegi, misio, balio, estrategia, politika eta helburuen garapenean, onarpenean eta eguneratzean Osatua 4.3. Gobernu organo gorena izendatzeko, hautatzeko eta eskumenak ebaluatzeko prozesuak\nGobernu organo gorenak ekonomia, ingurumen eta gizarte alderdiei buruz duen ezagutza Osatua 4.3. Gobernu organo gorena izendatzeko, hautatzeko eta eskumenak ebaluatzeko prozesuak\nGobernu organo gorenaren eginkizuna Osatua 4.3. Gobernu organo gorena izendatzeko, hautatzeko eta eskumenak ebaluatzeko prozesuak\nGobernu organo gorenaren prozedurak ekonomia, ingurumen eta gizarte jardueraren identifikazioa eta kudeaketa ikuskatzeko, eta nahitaezko diligentzia prozesuen aplikazioan eta interes-taldeei egindako kontsultetan duen eginkizuna aztertzeko Osatua 4.2. Kontsulta prozesuak interes taldeei eta organo gorenari jasangarritasun gaiei buruz\nGobernu organo gorenaren eginkizuna arrisku eta aukeren kudeaketaren eraginkortasuna ikuskatzean ekonomia, ingurumen eta gizarte arloetan Osatua 4.5. Arriskuen kudeaketa ekonomia, ingurumen eta gizarte gaietan\nGobernu organo gorenak ekonomia, ingurumen eta gizarte arloetan eraginak, arriskuak eta aukerak Ikuskatzeko maiztasuna Osatua 4.5. Arriskuen kudeaketa ekonomia, ingurumen eta gizarte gaietan\n4.1. Erakundeko gobernu egitura\nTxostena berrikusi eta onartzen duen organo gorena Osatua 2.1. 2017ko jasangarritasun txostena egitea\nInteres handiko gaiak gobernu organo gorenari jakinarazteko prozedura Osatua 2.1. 2017ko jasangarritasun txostena egitea\nGobernu organo gorenari jakinarazitako interes handiko gaiak Osatua 2.1. 2017ko jasangarritasun txostena egitea\nGobernu organo gorenaren eta goi zuzendaritzaren ordainketa politikak, eta ekonomia, ingurumen eta gizarte jarduerarekin duen harremana Osatua 4.6. Ordainsari politikak\nGobernu organo gorenaren eta goi zuzendaritzaren ordainsariak ezartzeko prozedura, aholkulari independenteengana jotzen den adieraziz Osatua 4.6. Ordainsari politikak\nJakinaraztea nola hartu diren kontuan interes taldeek ordainsari politiken inguruan dituzten iritzi eta itxaropenak Osatua 4.6. Ordainsari politikak Ez zaie iritzirik eskatu interes-taldeei ordainsari politikei buruz, akziodunei izan ezik, txostenaren 4.6. atalean deskribatzen den moduan.\nErakundeko ordainsarien arteko aldea Osatua 4.6. Ordainsari politikak\nOrdainsarien igoera erakundean Osatua 4.6. Ordainsari politikak\nBalio, printzipio, estandar eta portaera arauen deskribapena, hala nola jokabide kodeak eta kode etikoak Osatua 5.1. Kutxabanken kode etikoak eta jokabide kodeak\nBarneko eta kanpoko aholkularitza prozedurak jokabide etiko eta bidezkoa lortzeko Osatua 5.2. Etikari eta osotasunaren inguruko gaiei buruz aholkatzeko eta salatzeko mekanismoak\nBarneko eta kanpoko prozedurak etikaren, legezkotasunaren edo erakundearen osotasunean eragiten aurkako jokabideak salatzeko Osatua 5.2. Etikari eta osotasunaren inguruko gaiei buruz aholkatzeko eta salatzeko mekanismoak\nSortutako eta banatutako zuzeneko balio ekonomikoa Osatua 6.2. Jarduera ekonomikoa eta finantza-sendotasuna\nFinantza-ondorioak eta bestelako arriskuak eta aukerak erakundearen jardueretarako, klima aldaketarengatik Osatua 7.4. Isuri atmosferikoak Kutxabankek uste du egindako jardueran ez duela eragin handirik klima aldaketak, ezta arrisku edo aukera esanguratsurik ere.\nErakundearen betebeharren muga gizarte-prestazioen programengatik Osatua 6.2. Jarduera ekonomikoa eta finantza-sendotasuna\nGobernuetatik jasotako laguntza ekonomikoak Osatua 6.2. Jarduera ekonomikoa eta finantza-sendotasuna\nSexuaren arabera banakatutako hasierako soldataren eta eragiketa esanguratsuak garatzen diren tokietako gutxieneko soldataren arteko erlazioa Osatua 4.6. Ordainsari politikak\nToki erkidegotik etorritako goi zuzendarien ehunekoa eragiketa esanguratsuak egiten diren tokietan Osatua 8.1. Lan jarduerak\nInbertsioaren garapena eta eragina azpiegituretan eta zerbitzu motetan Osatua 8.10 Balioa sortzea akziodunarentzat Kutxabankek ez du inbertsio esanguratsurik egiten azpiegituretan eta toki erkidegoan eragiten duten bestelako laguntza-zerbitzuetan, bere akziodunen gizarte ekintzaren bidez egindakoez eta EN12 eta EN13 adierazleetan aipatutakoez harago.\nZeharkako eragin ekonomikoak, eragin esanguratsuak eta haien eragina Osatua 8.7 Erosketa arduratsua\nGastuaren ehunekoa tokiko hornitzaileek egindako eragiketa esanguratsuak dituzten tokietan Osatua 8.7 Erosketa arduratsua\nMaterialak, pisuaren edo bolumenaren arabera Osatua 7.1. Materialen kontsumoa\nMaterial balioztatuak diren material erabilien ehunekoa Osatua 7.1. Materialen kontsumoa\nBarneko kontsumo energetikoa Osatua 7.2. Kontsumo energetikoak\nKanpoko kontsumo energetikoa Ez du aplikatzen -\nIntentsitate energetikoa Osatua 7.2. Kontsumo energetikoak\nKontsumo energetikoaren murrizketa Osatua 7.2. Kontsumo energetikoak\n7.6 Ingurumen eragina duten produktuak\nProduktu eta zerbitzuen baldintza energetikoen murrizketak Osatua 7.6 Ingurumen eragina duten produktuak\nUr bilketa osoa iturriaren arabera Ez materiala -\nUr bilketak eragin handia izan duen ur iturriak Ez materiala -\nBirziklatutako eta berrerabilitako ur ehunekoa eta bolumen osoa Ez materiala -\nNorberaren instalazio operatiboak, errentan alokatutakoak, kudeatutakoak, ondoan daudenak, babes txikiko eremuetan daudenak, eta balio handiko eremuak, babesik gabeko dibertsitate biologikoari dagokionez Osatua 7.5. Biodibertsitatea\nJarduerek, produktuek eta zerbitzuek babesik gabeko dibertsitate biologikoari dagokionez babes baxuko edo balio handiko eremuetako biodibertsitatean duten eraginik esanguratsuenen deskribapena Osatua 7.5. Biodibertsitatea\nBabestutako edo lehengoratutako habitatak Osatua 7.5. Biodibertsitatea\nUICNren zerrenda gorrian eta kontserbazioko zerrenda nazionaletan barne hartutako espezie kopurua, haien habitatak eragiketek eragindako eremuetan badaude, espeziearen desagertzeko arrisku mailaren arabera. Osatua 7.5. Biodibertsitatea\nBerotegi-efektuko gasen zuzeneko isurpenak (1. irismena) Osatua 7.4. Isuri atmosferikoak\nBerotegi efektuko gasen zeharkako isurpenak energia sortzean (2. irismena) Osatua 7.4. Isuri atmosferikoak\nBerotegi-efektuko gasen zeharkako beste isurpen batzuk (3. irismena) Osatua 7.4. Isuri atmosferikoak\nBerotegi-efektuko gasen isurpenen intentsitatea Osatua 7.4. Isuri atmosferikoak\nBerotegi-efektuko gasen isurpenen murrizketa Osatua 7.4. Isuri atmosferikoak\n7.6. Ingurumen eragina duten produktuak\nOzonoa agortzen duten substantzien isurpenak Osatua 7.4. Isuri atmosferikoak\nNOX, SOX eta beste isurpen atmosferiko esanguratsu batzuk Osatua 7.4. Isuri atmosferikoak\nUren isurpen osoa, izaeraren eta helmugaren arabera EZ MATERIALA -\nKudeatutako hondakinen pisu osoa, tratamendu mota eta metodoaren arabera Osatua 7.3. Hondakinak sortzea\nEzbeharrezko isurpen esanguratsuenen kopuru osoa eta bolumena EZ MATERIALA -\nGarraiatutako, inportatutako, esportatutako edo tratatutako hondakinen pisua, Basilea 2 hitzarmenaren I., II., III. eta VIII. eranskinen arabera, arriskutsutzat jotzen direnak, eta nazioartean garraiatutako hondakinen kudeaketa EZ DU APLIKATZEN - Kutxabankek ez du hondakinik garraiatzen Espainiatik kanpo.\nUr masen eta horiekin lotutako habitaten identifikazioa, tamaina, babes egoera eta biodibertsitate balioa, erakundearen ur isurpenek eta jariatze-urek nabarmen eragindakoak EZ MATERIALA -\nProduktu eta zerbitzuen ingurumen eragina arintzea Osatua 7.6 Ingurumen eragina duten produktuak\nSaldutako produktuen eta haien biltzeko materialen ehunekoa, haien balio-bizitzaren amaieran berreskuratzen direnak, kategoriaren arabera banakatuta EZ MATERIALA\nEZ DU APLIKATZEN - Kutxabankek ez du jartzen merkatuan paketatutako produkturik.\nIsun esanguratsuen zenbatekoa ingurumen araudia eta legedia eta ez betetzeagatiko diruzkoak ez diren zehapen kopurua Osatua 7.8. Ingurumen-araudia betetzea\nProduktuen garraioak, erakundearen jardueretarako erabiliko beste ondasun material batzuek eta langileen joan-etorriek eragindako ingurumen-kalte esanguratsuak Osatua 7.4. Isuri atmosferikoak\nIngurumen-irizpideen arabera aztertu ziren hornitzaile berrien ehunekoa Kutxabank 7.7. Hornitzaileen ingurumen-ebaluazioa\nIngurumen-eragin negatibo esanguratsuak, benetakoak eta izan daitezkeenak, hornidura-katean, eta horren inguruan hartutako neurriak Kutxabank 7.7. Hornitzaileen ingurumen-ebaluazioa\nErreklamatzeko mekanismo formalen bidez aurkeztutako, heldutako eta ebatzitako ingurumen-erreklamazio kopurua Osatua 7.8. Ingurumen-araudia betetzea Ez da egon horren inguruko erreklamaziorik\nLangileen kopuru osoa, kontratazio-tasa eta txanden batez bestekoa, adinaren, sexuaren eta eskualdearen arabera banakatuta Osatua 8.1. Lan jarduerak\nLanaldi osoko langileentzako gizarte-prestazioa, aldi baterako edota lanaldi erdiko langileei eskaintzen ez zaiena, jardueraren kokapen esanguratsuen arabera banakatuta Osatua 8.2. Uztartzeko neurriak eta gizarte-onurak\nAmatasun edo aitatasun bajaren ondoren lanera bueltatzeko eta atxikitzeko mailak, sexuaren arabera banakatuta Osatua 8.1. Lan jarduerak\nAntolaketa aldaketak aurretik jakinarazteko gutxieneko epeak, eta horiek hitzarmen kolektiboetan sartzeko aukera Osatua 8.2. Uztartzeko neurriak eta gizarte-onurak\nLaneko segurtasun eta osasun programak kontrolatzen eta horien inguruen aholkatzen laguntzeko, zuzendaritza eta langileentzat sortzen diren segurtasun- eta osasun-batzordeetan ordezkatutako langileen ehunekoa Osatua 8.4. Laneko segurtasuna eta osasuna\nLanarekin lotutako lesio, gaixotasun profesional, galdutako egun, hutsegite eta heriotza kopurua eta tasa, eskualdearen eta sexuaren arabera. Osatua 8.4. Laneko segurtasuna eta osasuna\nGaixotzeko eragin edo arrisku handiko lanbidea duten langileak Osatua 8.4. Laneko segurtasuna eta osasuna Gaixotzeko eragin edo arrisku handiko lanbidea duten langilerik ez dago Kutxabanken\nSindikatuekin egindako akordio formaletan barne hartutako osasun eta segurtasun arloko gaiak Osatua 8.4. Laneko segurtasuna eta osasuna\nLangileen urteko prestakuntza orduen batez bestekoa, sexuaren eta lan kategoriaren arabera banakatuta Osatua 8.3. Prestakuntza eta hezkuntza\nLangileen enplegagarritasuna sustatzen duten eta beraien jarduera profesionalen amaiera kudeatzen laguntzen dieten gaitasunak eta etengabeko prestakuntza kudeatzeko programak Osatua 8.3. Prestakuntza eta hezkuntza Ez dago jarduera profesionala amaitzearekin lotutako inolako prestakuntzarik.\nLan-jardueraren eta garapenaren inguruko ebaluazioak maiz jasotzen dituzten langileen ehunekoa, sexuaren eta maila profesionalaren arabera banakatuta Osatua 8.3. Prestakuntza eta hezkuntza\nGobernu-organoen osaera eta langileen banakapena, maila profesionalaren, sexuaren, adinaren, gutxiengoetan egotearen eta aniztasunaren beste adierazle batzuen arabera Osatua 8.1. Lan jarduerak\nGizonen oinarrizko soldataren eta emakumeenaren arteko aldea, jardueraren kokapen esanguratsuen arabera banakatuta Osatua 8.1. Lan jarduerak\nLan-jardueren inguruko irizpideen arabera aztertu ziren hornitzaile berrien ehunekoa Osatua 8.7 Erosketa arduratsua\nLan-jarduerek hornidura katean izandako eragin esanguratsuak, benetakoak eta izan daitezkeenak, eta horren inguruan hartutako neurriak Osatua 8.7 Erosketa arduratsua\nErreklamatzeko mekanismo formalen bidez aurkeztu, lotu eta ebatzi diren lan jardueren inguruko erreklamazio kopurua Osatua 8.7 Erosketa arduratsua\nGiza eskubideen klausulak barne hartzen dituzten edo giza eskubideen arloan aztertu diren kontratu eta inbertsio esanguratsuko akordio kopurua eta ehunekoa Kutxabank 8.7 Erosketa arduratsua\nLangileek beraien jardueretarako garrantzitsuak diren giza eskubideen arloekin lotutako politika eta prozedurei buruz egindako prestakuntza-orduak, prestatuta dauden langileak barne Osatua Ez dago langileei emandako giza eskubideei buruzko berariazko prestakuntzarik 8.3 Prestakuntza eta hezkuntza atalean\nDiskriminazio kasu kopurua eta hartutako neurri zuzentzaileak Osatua 8.1. Lan jarduerak\nElkartzeko askatasuna eta hitzarmen kolektiboetara biltzeko eskubidea urra daitezkeen edo arriskuan egon daitezkeen zentro eta hornitzaileak, eta eskubide horiek defendatzeko hartutako neurriak Osatua 8.7 Erosketa arduratsua Kutxabankek hornitzaileak Estatuan aritzen dira eta Espainiako Estatuko arautegia aplikatzen du. Horrek, giza eskubideak errespetatzea ekartzen du. Eskubide horien artean daude haurren esplotazioa eragoztea, elkartzeko askatasuna eta hitzarmen kolektiboei lotzeko eskubidea.\nHaurren esplotazio-kasuak gertatzeko arrisku esanguratsua duten zentroak eta hornitzaileak, eta haurren esplotazioa abolitzen laguntzeko hartutako neurriak Osatua 8.7 Erosketa arduratsua Jarduera eta hori ematen den tokia kontuan hartuz, ez dago adierazle hau aplikatzerik.\nBehartutako lan-kasuak egoteko arrisku esanguratsua duten zentroak eta hornitzaileak, eta behartutako lan mota guztiak kentzen laguntzeko hartutako neurriak Osatua 8.7 Erosketa arduratsua Jarduera eta hori ematen den tokia kontuan hartuz, ez dago adierazle hau aplikatzerik.\nErakundearen jardueretarako garrantzitsuak diren giza eskubideen alorreko prozedura eta politiketan prestakuntza jaso duten segurtasun arloko langileen ehunekoa EZ DU APLIKATZEN Kutxabankeko segurtasun-arloko langileak bere langileei horren inguruko berariazko prestakuntza ematen dieten enpresek azpikontratatzen dituzte.\nHerri indigenen giza eskubideak urratu dituzten indarkeria kasuen kopurua eta hartutako neurriak EZ DU APLIKATZEN Kutxabankek ez du egiten herri indigenen giza eskubideak urratzeko arriskua ekartzen duen inolako jarduerarik Jarduera eta hori ematen den tokia kontuan hartuz, ez dago adierazle hau aplikatzerik.\nGiza eskubideen arloko eraginei buruzko azterketak edo ebaluazioak izan dituzten zentroen kopurua eta ehunekoa Osatua Kutxabankek ez du egiten herri indigenen giza eskubideak urratzeko arriskua ekartzen duen inolako jarduerarik\nGiza eskubideen inguruko irizpideen arabera aztertu ziren hornitzaile berrien kopurua Osatua 8.7 Erosketa arduratsua\nEragin negatibo esanguratsuak benetakoak eta izan daitezkeen giza eskubideetan, hornidura-katean, eta hartutako neurriak Osatua 8.7 Erosketa arduratsua\nErreklamatzeko mekanismo formalen bidez aurkeztu, lotu eta ebatzi diren giza eskubideen inguruko erreklamazio kopurua Osatua 6.5 Marketin eta sustapen jarduerak / marketin arduratsua Ez da egon horren inguruko erreklamaziorik\nGarapen-programak, eraginen ebaluazioak eta tokiko erkidegoaren partaidetza ezarri diren eragiketen kopurua Osatua 8.6 Gizarte ekintza eta boluntariotza\nBertako komunitateetan eragin negatibo esanguratsuak, posibleak edo benetakoak dituzten eragiketen zentroak Osatua 8.6 Gizarte ekintza eta boluntariotza Kutxabanken jarduera dela eta, ez da sortzen eragin negatibo esanguratsurik bertako komunitateetan.\nUstelkeriarekin lotutako arriskuak ebaluatu eta aurkitutako arrisku esanguratsuak ebaluatu diren zentroen kopurua eta ehunekoa Osatua 5.3. Ustelkeriaren aurkako borroka\nUstelkeriaren aurkako borrokaren gaineko prestakuntza eta hori jakinarazteko politikak eta prozedurak Osatua 5.3. Ustelkeriaren aurkako borroka\nUstelkeria kasuak berretsitako kasuak eta hartutako neurriak Osatua 5.3. Ustelkeriaren aurkako borroka\nEkarpen politikoen balioak, herrialdearen eta hartzailearen arabera Osatua 5.3. Ustelkeriaren aurkako borroka\nLehia desleial, jarduera monopolistiko edo lehia librearen aurkako jarduerengatiko eskaera kopurua, eta horien emaitza Osatua 5.4. Lehia desleiala\nIsun esanguratsuen zenbatekoa eta ingurumen araudia eta legedia eta ez betetzeagatiko diruzkoak ez diren zehapen kopurua Osatua 8.8 Araudia betetzea\nEragin sozialaren inguruko irizpideen arabera aztertu ziren hornitzaile berrien ehunekoa Osatua 8.7. Erosketa arduratsua\nGizarte-eragin negatibo esanguratsuak, benetakoak eta izan daitezkeenak, hornidura-katean, eta hartutako hartutako neurriak Osatua 8.7. Erosketa arduratsua\nErreklamatzeko mekanismo formalen bidez aurkeztu, lotu eta ebatzi diren gizarte-eraginen inguruko erreklamazio kopurua Osatua 6.5 Marketin eta sustapen jarduerak / marketin arduratsua Ez da egon horren inguruko erreklamaziorik\nProduktu eta zerbitzu esanguratsuen kategorien ehunekoa, osasun eta segurtasun arloan izandako eraginak hobekuntzak sustatzeko ebaluatu direnak Osatua 6.3. Produktuak eta zerbitzuak bezeroentzat egokitzea\nBizitza-zikloan zehar osasun eta segurtasun arloko produktu eta zerbitzuen eraginei buruzko borondatezko kodeak edo araudia ez betetzeagatik gertatutako gorabehera kopurua, gorabehera horien emaitza motaren arabera banakatuta Osatua 6.5. Marketin eta sustapen jarduerak / marketin arduratsua\nBere produktu eta zerbitzuen informazioari eta etiketatzeari buruzko erakundeko prozedurek eskatzen duten informazioa eta baldintza horiek bete behar dituzten produktu eta zerbitzu esanguratsuen kategoriak eta ehunekoa Osatua 6.3. Produktuak eta zerbitzuak bezeroentzat egokitzea\nProduktu eta zerbitzuen informazioari eta etiketatzeari buruzko borondatezko kodeak eta araudia ez betetzeen kopurua, gorabehera horien emaitzaren arabera Osatua 6.5. Marketin eta sustapen jarduerak / marketin arduratsua\nBezeroen gogobetetasuna neurtzeko inkesten emaitzak Osatua 6.3. Produktuak eta zerbitzuak bezeroentzat egokitzea\nDebekatutako edo auzitan dauden produktuen salmenta Osatua 6.5. Marketin eta sustapen jarduerak / marketin arduratsua\nMarketin-komunikazioei buruzko nahi gabeko kode edo araudien ez betetzeen kasu kopurua Osatua 6.5. Marketin eta sustapen jarduerak / marketin arduratsua\nPribatutasunaren urratzean eta bezeroen datuen ihesean oinarritutako erreklamazio kopurua Osatua 6.6. Bezeroen pribatutasuna\nProduktu eta zerbitzuen hornidurarekin eta erabilerarekin lotutako araudia ez betetzearen ondorioz gertatutako isun esanguratsuen zenbatekoa Osatua 6.5. Marketin eta sustapen jarduerak / marketin arduratsua\nNegozio-ildoei aplikatutako berariazko gizarte- eta ingurumen-osagaiak dituzten politikak Osatua 6.1 Kutxabanken negozio-eredua\nNegozio-ildoetan ingurumen- eta gizarte-arriskuak kontrolatzeko eta ebaluatzeko prozedurak Osatua 6.1 Kutxabanken negozio-eredua\nAkordio eta transakzioetan barne hartutako gizarte- eta ingurumen-eskaerak betetzen direla eta bezeroek aplikatzen dutela aztertzeko prozesua Osatua 6.1 Kutxabanken negozio-eredua\nLangileen lehia hobetzeko prozesua, langileek negozio-ildoetan aplikatutako gizarte- eta ingurumen-prozedurak eta politikak txertatzeko Osatua 6.1 Kutxabanken negozio-eredua\nElkarrekintzak bezeroekin/sozietate parte-hartzaileekin/enpresa-bazkideekin, ingurumen eta gizarte arloko arriskuetan eta aukeretan Osatua 4.2. Kontsulta prozesuak interes taldeei eta organo gorenari jasangarritasun gaiei buruz\nNegozio-ildoetarako erabilitako zorroaren ehunekoa, eskualdearen, dimentsioaren eta jardueraren sektorearen arabera. Osatua 6.1 Kutxabanken negozio-eredua\nNegozio-ildo bakoitzerako berariazko gizarte-onura bat emateko diseinatutako produktu eta zerbitzuen zenbatekoa, asmoaren arabera banakatuta Osatua 6.1 Kutxabanken negozio-eredua\nNegozio-ildo bakoitzerako berariazko ingurumen-onura bat emateko diseinatutako produktu eta zerbitzuen zenbatekoa, asmoaren arabera banakatuta Osatua 6.1 Kutxabanken negozio-eredua\nAuditoretzen estaldura eta maiztasuna ingurumen eta gizarte politiken eta arriskuen ebaluazio-prozeduren erabilera ebaluatzeko. Osatua 7.6 Ingurumen eragina duten produktuak\n3.5. Arriskuaren kudeaketa\nErakundearen zorroaren barruan dauden konpainien ehuneko eta kopurua, erakundeak ingurumen eta gizarte gaietan elkarreragina izan dituena Ez emana -\nIngurumen edo gizarte kontrol positiboak eta negatiboak izan dituzten aktiboen ehunekoa. Ez emana -\nBozketa politikak ingurumen- edo gizarte-gaietan, erakundeak botoa emateko edo botoa gomendatzeko eskubidea duen partaidetzen gainean. Ez emana -\nBiztanleria-dentsitate baxuko eremuetako edo leku behartsuetako sarbide-puntua Osatua 8.5. Finantza inklusioa eta irisgarritasuna\nBehartsuentzako finantza-zerbitzuetarako sarbidea hobetzeko ekimenak. Osatua 8.5. Finantza inklusioa eta irisgarritasuna\nFinantza-zerbitzu eta produktuen diseinua eta eskaintza egokia izateko politiken deskribapena. Osatua 6.3. Produktuak eta zerbitzuak bezeroentzat egokitzea\nAlfabetatzea eta finantza-hezkuntza hobetzeko ekimenak, onuradun motaren arabera. Osatua 8.6. Gizarte ekintza eta boluntariotza


Jimeno Jurio, Jose Maria - Auñamendi Eusko Entziklopedia\nHistorialari nafarra. Artaxoako (Nafarroa) karlista familia batean jaio zen 1927ko maiatzaren 13an. 2002ko urriaren 3an hil zen.\nIrakasle-ikasketak egin ondoren, Iruñeko seminarioan sartu zen. Altsasuko Irakaskuntza Ertain eta Lan Institutuan irakasle izan zen. 1970ean, trantsizio pertsonal eta intelektual baten ondoren, sekularizatu zen. Jimeno Jurioren produkzio zientifikoa bereziki emankorra izan zen historiaren, etnografiaren eta folklorearen alorretan hirurogeita hamarreko hamarkadaren amaieran eta laurogeiko hamarkadaren hasieran, orduan eman baitzituen argitara bere lan klasikoetako batzuk.\nBere ikerketa asko El Miliario, Príncipe de Viana, Fontes Linguae Vasconum, Cuadernos de etnología y etnografía de Navarra bezalako aldizkarietan argitaratu ziren. 1968an Documentos Medievales artajoneses (Iruñea, 1968) lana argitaratu zuen. 1969tik aurrera berrogeitik gora lan idatzi zituen Nafarroako historia, folklorea eta geografiari buruz "Navarra. Temas de Cultura Popular" bilduman. 1973an Al airico de la tierra argitaratu zuen, Iruñeko CAM-eko egutegiaren eranskina. Bere hurrengo ikerketak ¿Dónde fue la batalla "de Roncesvalles"? (Institución Principe de Viana, 1974) Erdi Arora eraman zuen. Bertan, gudu famatua Luzaideko iparraldeko hobian izan zela azaltzen da, eta ez Orreaga eta Donibane Garaziko goiko bidean, azken ikerketek argitaratu zuten bezala.\nUrte horretan bertan argitaratu zuen Historia de Pamplona. Síntesis de una evolución (Iruñea, 1974). Une horretatik aurrera landu zituen gaiak Nafarroari lotutako gai politikoak izan ziren. 1977an argitaratu zen Navarra jamás dijo no al Estatuto. Bertan egiaztatu zuen, eztabaida ezinezko frogen bidez, 1932an Gayarre Antzokian burutu zen Iruñeko Batzarrean nafar udaletxe gehienek lau-lurraldeen euskal estatutua onartzearen aldeko borondatea ez zela errespetatu. Iruñeko Punto y hora aldizkariarentzat maiz idatzi zituen kolaborazioak. Bertan zenbait ikerketa-lan interesgarri argitaratu zituen Reivindicaciones autonómicas 1917-1919 izenburupean.\nEusko Ikaskuntzako kidea izan zen. 1980an Las clases sociales en Navarra durante la Edad Media hitzaldia aurkeztu zuen, Iruñean Eusko Ikaskuntzak antolatu zuen Merindadeen I Astearen barruan. 1984an Eusko Ikaskuntzako Nafarroako lehendakariorde kargua hartu zuen. 1980an Historia de Navarra. Desde los orígenes hasta nuestros días lana argitaratu zuen. Bere lan historikoak ondo dokumentatutako gai polemikoetan nabarmentzendu ziren arren, Nafarroako euskal toponimiarekin lotutako ikerketa etnografiko eta linguistikoak ez zituen inoiz atzean utziko.\nBere azken urteetan hainbat kolektibo eta erakunderen esker ona jaso zuen euskalgintzan egindako lanarengatik. Besteak beste, Euskaltzaindiak ekarpen eta lan toponomastikoak baloratu zituen batez ere eta Ohorezko Euskaltzain izendatu zuen 1991n; 1997an Sabino Arana Fundazioak Bizi osoko ibilbideari saria jaso zuen; 1998an Eusko Ikaskuntzak ematen duen Manuel Lekuona Saria lortu zuen.


Marrakex: hiriko alde ezkutua | Bidaiak | Naiz\n2021 API. 02 - 17:12h\nMarrakex: hiriko alde ezkutua\nUkaezina da Marrakex ikusgarria eta exotikoa dela, benetan hiri miragarria, eta bertan, bisitari gehienentzat ezezaguna den alde bati erreparatu eta elkartasunez jantzitako Marrakex bat ezagutzeko aukera izan dugu.\nBenetan ikusgarria eta exotikoa da Marrakex. (GETTY IMAGES)\nMarokoko Erresumako lau hiri inperialetako bat da Marrakex, Fez, Meknes eta Rabatekin batera. Sahararen eta Atlas mendilerro ederraren artean kokaturik, bidegurutze baten erdigunea bihurtu zen, eta merkatariek, martxantek, poetek eta bidaiariek geralekutzat hartu zuten aspaldi, duela hainbat mende. Izan ere, basamortuko hiriburua izan zen Marrakex, Timbuktu hiri mitikora zihoazen karabanek geldialdia egiten zuten lekua, eta gaur egun ere hortxe dirau behiala bideen eta kulturen gurutzagune izan zen hiri haren esentziak.\nEgunak aurrera egin ahala, Yamaa el Fna soinekorik koloretsu eta ikusgarrienak jantziz doa. Musikak, kantuek eta ahotsek plazaren bazter guztiak blaitzen dituzte. Bertakoak eta turistak nahasian dabiltza, berezko bizitza duen gune honen erritmo patxadatsua muineraino sar dakion uzten duen masa konpaktu bihurtzeraino. Yamaa el Fna Marrakexeko plaza nagusia da, eta medinako leku garrantzitsuena; zalantzarik gabe, hiri historiko honen epizentroan gaude. Izenaren jatorria ez dago argi, baina teorien artean zabalduenak dioenez, «suntsipenaren batzarra» esan nahi du, hortxe exekutatzen baitzituzten fedegabeak eta gaizkileak; halere, djemaa hitzak «meskita» ere adierazten du, eta kasu honetan, zerikusia izan lezake antzina inguruotan kokatutako meskita almorabide baten zabaldiarekin.\nUnescok 2001ean munduko kultura ondare immaterial izendatutako plaza hau, bere horretan, mikrokosmos bat da. Kulturgunea, konta ezin ahala pertsonaiari eta jarduera bitxiri lekua ematen diena: suge liluratzaileak, kontu kontalariak, nolanahiko sendabide miragarriak promesten dituzten petrikilo eta txerpolariak, musikari eta dantzari tradizionalak, henna tatuajeen egileak, gutun idazleak, akrobatak, dentistak hortzez eta haginez jositako mahaitxoan beren zerbitzuak eskainiz, urketariak... eta beste pertsonaia asko eta asko, zein baino zein deigarriago, Hollywoodeko produkzio handi batetik ateratakoak diruditela. Jarduera bizi eta zurrunbilotsuak zorabiatzeko puntuan jar dezake bidaiaria.\nPlazako giroa are gehiago bizkortzen da arratsean, brisa izpi batek eguratsa paseatzeko goxatzen duenean. Orduan, plaza zalapartatsuan bisitariak ugaritu egiten da, janari tipikoen saltzaileen etorrerarekin. Haragi errearen eta asmatzen zaila egiten zaigun espezien eta aromen usaina dakarren keak betetzen du inguru osoa. Eta postu horiek zabaldutako mahaiak berehalakoan harrapatzen dituzte marokoarrek nahiz turistek, eta plaza berriro bihurtzen da kolore eta zaporeen ikuskizun egundokoa.\nGoizean laranja zukua eta fruitu lehorrak salgai zituztenak aurkitu baditugu, oraingoan saltzaileen orgatxoak txitxi burruntziz bete dira arkume, txekor nahiz oilasko haragia erretzeko, orotariko espeziekin onduta, baita barazkiak, saltxitxak, txibiak, otarrainxkak eta arrainak ere; eskaintza zabal-zabala baitago aukeran, gustu guztientzako. Tipikoak dira barraskilo ezin goxoagoak, pikante samarrak, eskaintzen dituzten postuak, baina benetan huts egin ezin duena da mentazko tea Cafe de France kafetegiko terrazan, handixek zabaltzen baita ilunabarraren gaineko ikuspegi paregabeena. Horixe bai, zalantzarik gabe, egunari amaiera emateko modu bikaina.\nIraganera bidaia, medinan\nEragin arabiarreko herrialdeetan medina hitza erabiltzen dute hiriaren alde zaharrena izendatzeko. Marrakexeko medina almorabideek sortu zuten 1070ean, eta nomada horien hiriburu eta ardatz politiko bihurtu zen. XII. mendean harresia eraikitzea ezinbestekoa izan zuten kanpoko erasoetatik babesteko, eta horretarako, buztin gorrixka bat erabili zuten, egunean zehar, unean uneko argiaren arabera, ñabardura desberdinak hartzen dituelarik, eta hortik datorkio Marrakexi «hiri gorria» ezizena.\nMarrakexeko medinan dago Afrika iparraldeko zokorik handi eta durduzagarriena. Kolore deigarriko postuz eta saltokiz betetako kalexkek osatutako labirintoa da. Artisautzaren eta erosketen zale direnentzako benetako paradisua. Denetarik aurkitu dezakegu bertan, intsentsu eta espeziekin hasi, eta alfonbrak, lanparak, babutxak, arropa, tapizak eta larruzko gaiekin amaitu. Zerrenda amaigabea da. Tratutan aritzea arte bat da, eta hemen hori nagusitzen da, ezinbesteko bidelagun duen pazientziarekin. Erlojuaz ahaztu eta iraganerako bidaian barneratu behar.\nMarrakex bisitatu eta bertako zokoan ez galtzea Istanbulera joan eta bazar handian ez murgiltzea bezalakoa da. Autoek ezin dute sartu zokoaren kale labirintikoetan, baina ohikoa da bertakoak han barrena motozikleta txikietan ikustea. Halere, astoek bultzatutako orgak jarraitzen du izaten garraiobide ohikoena. Eszena harrigarriak eratzen dira, bidaiaria mila gau eta bat gehiagoko kontakizunetan azaldutako urruneko garaietara eramateko modukoak.\nZokoa dendak eta merkatariak baino gehiago da, ordea. Gizarte bizitzaren erdigunea da; horretxegatik agertzen da behin eta berriro literatura tradizionalean. Kalez kale presarik gabe ibiliz, bisitariak larrugileak aurkituko ditu (ikuskizuna zoragarria da, baina usaina jasangaitza) edo tajin marokoar buztinezko plater tipikoa egiteko erabiltzen dituzten labeak.\nBehin postu gehienak biltzen dituzten kale nagusiak ibilitakoan, beste medina bat azaleratzen da, ezkutukoagoa eta bidaiariarentzat ezezagunagoa, askotan ez baita han barneratuko, artisau postu koloretsuekin alderatuta halako bizitasunik ez dagoelako hemen. Baina ez zaigu damutuko, medinaren bihotzean baitago Al-Kawtarelkarte eta kooperatibaren habia. «Paradisuaren ibaia» esan nahi du izenak, eta desgaitasunen bat duten emakumeen kooperatiba bakarra da Maroko osoan. Bidaiatzearen esperientzia aberasten duen ezer egotekotan, zalantzarik gabe, lekuko bertako pertsonekin kontaktua izaten da, eta are gehiago, kooperatiba honen moduko proiektu sozial eta solidarioak bertatik bertara ezagutzeko aukera ematen dutenean.\nMarokoko urre likidoa\nMerezi du, halaber, eguntxo bat hartu eta hiritik ateratzea eta inguruko parajeak ezagutzea, esaterako, Ourika bailara zoragarria, Marrakexetik 40 kilometro eskasera. Izan ere, bailara hau Maroko osoko ederrenetako bat da, eta ongien zaindutako bat, lur gorrixkako mendien hegaletara itsatsitako herrixkekin eta ur-jauzi politekin. Maroko landatarra, Marrakex beti jendetsu eta zalapartatsutik aldendua, bizitzeko ibilaldia. Baina berbereen lurraldearen parte hau ezaguna zerbaitek egin badu, argan olioaren ekoizpena izan da. «Marokoko urre likidoa» ere esaten diote.\nOnura asko eta asko ditu gure osasunerako, besteak beste, omega3 ugari izatea eta kolesterola murrizten laguntzea. Gordinik jatekoa da, ogiari edo entsaladari gehituta, ezin omen da kozinatzeko erabili. Nolanahi ere, eskaerarik handiena kosmetikoen industriak bereganatzen du. Hain zuzen, funtsezko gantz azidoen ehuneko handiagatik eta dauzkan tokoferolengatik, antioxidatzaileak direnez, kosmetikoak fabrikatzeko produktu erabilienetako bat da, kremak, emultsioak, bainurako gelak edo xanpuak, beste hainbat gauzaren artean. Ekoizpen prozesua, ordea, oso geldo eta neketsua da.\nOurika herriko Tiguemine kooperatiba emakume alargunez osatuta dago, edota senarrek baztertu dituzten emazteez, eta argana artisau eran ekoizten dute. Gehienak analfabetoak dira eta ez dute beste inolako diru baliabiderik. Kooperatibak aukera leiho bat zabaltzen die nolabaiteko autonomia eta burujabetza ekonomikoa izateko, non eta landa eremuan, independentzia ekonomikoa izateko aukerak ia hutsaren hurrengoa diren lekuan. Kooperatiba 2003an sortu zen, eta gaur egun 55 emakumek osatzen dute, Ourikako lantegikoak eta Essauira herrikoak batuta.


Teatro en euskera: "Idiot Txou"\n13 de diciembre del 2017 Miércoles a las 20:00\nBi esatarik eta teknikari batek zuzeneko irratsaio bat egingo dute antzokitik zuzenean. Irratsaioak audientzia arazo larriak izango ditu eta aukera bakarra geratuko zaie: antzokiko ikusleekin hartu-emana izan eta entzule faltsuen rolak hartuaz deiak jasotzen ari diren itxurak egitea, betetze lanetarako sikiera...\nEta entzule berri baten plantak egingo dituzten bakoitzean edukiak pikutara joango zaizkie eta kaosa etorriko da, egungo albisteen inguruan umorezko kritika egiten amaituaz. Purrustadak biderkatu egingo dira, eta deskalabrua ere bai.\nGidoiak momentuko albiste eta gaiak jorratuko ditu, horretarako ikuslearekin interakzioa bultzatuko dute eta inprobisazioaz baliatuko dira.\nSarrerak: 8 € [5 € ikasle taldeak - gutxienez 5 laguneko taldeak].


Kultura eta Hezkuntza Sailak bere marka barria aurkeztu dau, “Kultura Barrutik”. Marka horren barruan, barrutietan aurrera eroango dan kultur programazino deszentralizatu guztia batzen da. Bere informazio blog-a eta sare sozialetan komunidadea eukiko ditu. (www.kulturabarrutik.net eta facebook). Bilboko udaleko kultura zuzendaria da Iñaki Lopez Agileta eta berak emon deuskuz argibideak.\n“Kultura barrutik” egitasmoaren helburua kultura proposamenak auzoetara eroatea da. Udaberriko programazinoaren ezaugarria eszenatoki nagusia kalea izango dala da. Maiatzeko lehenengo astegoienean abiatuko da, Bilbo Zaharrean eta Abandon egingo diren jarduerakaz eta hilabete osoan Txurdinagan eta Otxarkoagan ospatuko diren Magia Topaketakaz. Topaketa horreetan zuzeneko ikuskizunak, hitzaldiak eta tailerrak egongo dira.Zorrotzako feria guneak Clown Zorrotza izenekoaren hirugarren edizinoa jasoko dau maiatzeko bigarren astegoienean, eta bagilean, Errekalden zirkuko arteak izango ditugu, Zirkualderen – Bilboko Zirku Jaialdiaren, hirugarren edizinoagaz.MusikAuzo programak eta Musikaren Egun Europarrak (bagilaren 21ean), kaleko soinuak eta erritmoak eroango ditue auzoetara. Baina, horrez gainera, antzerki emonaldiak, dantzaldiak, zinea, musika eta bestelako kultur jarduerak programatu dira hiriko barruti guztietan.\nkulturea, bilbo, auzoak\tAlbiste gehiago\tHizkuntza eskubideak bermatu arte lanean jarraituko dau Behatokiak Geroa Bairentzat murritzaileak dira Rajoyren neurriak


Ekonomia eta Ogasun Ordezkaritzak: Ogasun eta Funtzio Publikoko Ministerioa\nEkonomia eta Ogasun Ordezkaritzak lurraldeko organoak dira, uneko Ogasun Ministerioarekiko mendekotasun organikoa dutenak, betiere Ekonomia eta Enpresa Ministerioaren zuzendaritza organo jakinekiko duten mendekotasun funtzionala kaltetu gabe.\nGaur egun egituratuta dauden moduan, 1992. urtean jaio ziren, Zerga Administrazioko Estatuko Agentziaren sorrerarekin bat etorrita. Hain zuzen ere, Zerga Administrazioko Estatuko Agentzia izan zen ordura arte Ogasun Ordezkaritza izenekoek zituzten zergen arloko eskumenak bere gain hartu zituena.\nEkonomia eta Ogasun Ordezkaritzek, beren lurralde esparruan, Ogasun Ministerioaren eskumenak baliatzen dituzte (Auzitegi Ekonomiko-Administratiboei eta Zerga Administrazioko Estatuko Agentziari erreserbatutakoak izan ezik), Ekonomia eta Enpresa Ministerioaren eskumenak zerga eta aduana arloetakoak ez diren izaera publikoko baliabideen bilketari dagokionez, eta baita Altxorraren eta Finantza Politikaren Idazkaritza Nagusiko Gordailuen Kutxa Nagusiaren eta Estatistika Institutu Nazionalaren eskumenak ere.\nHalaber, Ordezkaritzek modu iraunkorrean burutzen dute Ogasun Ministerioaren ordezkaritza orokorra eta, kasuaren arabera, Departamentuari atxikitako edo haren mendeko organoena ere.\nEkonomia eta Ogasun Ordezkaritzek mendeko sail hauek dituzte:\nEskualdeetako eta Lurraldeetako Kontu Hartzailetza Delegatuak.\nKatastroaren Kudeatzailetzak, Eusko Autonomia Erkidegoan eta Nafarroan izan ezik.\nBestalde, Estatistika Institutu Nazionalaren Ordezkaritzak organikoki Ekonomia eta Ogasun Ministerioaren mendekoak dira, erakundeari dagokion autonomia eta mendekotasun funtzionala badute ere.\nEkonomia eta Ogasun Ordezkaritzen eskumenak eta eginkizunak organo hauek arautzen dituen araudian jasota daude.\nEkonomia eta Ogasun Ordezkaritza bat dago probintzia guztietako hiriburuetan, eta baita Ceuta eta Melillako hirietan ere. Helbideak eta harremanetarako datuak.\nAutonomia erkidegoetako hiriburuan egoitza duten Ordezkaritzek izaera berezia dute eta, kasuaren arabera, beren eskumen espezifikoez gain, autonomia erkidegoko gainerako Ordezkaritzen zuzendaritza, sustapen eta koordinazio lanak burutzen dituzte ere.\nSalbuespen moduan, Extremadurako, Galiziako eta Euskadiko autonomia erkidegoetan, izaera berezia duten Ordezkaritzak dira Badajozen, A Coruñan eta Bilbon egoitza dutenak. Kanarietako autonomia erkidegoan izaera bereziko Ordezkaritza da egoitza Las Palmas de Gran Canarian duena eta Andaluziako Ordezkaritza Bereziak barne hartzen ditu Ceuta eta Melillako Ordezkaritzak ere.\nHalaber, lau tokiko unitate daude Jerez, Vigo, Gijón eta Cartagenan, eta beste bi unitate delegatu Maónen eta Eivissan.\nEkonomia eta Ogasun Ordezkaritzen eginkizunak\nEkonomiako eta Ogasuneko Ordezkaritzen Direktorioa\nEkonomia eta Ogasun Ordezkaritzen izapide nagusiak\nOrriaren eguneratze data: 31/08/2020


BIDERAGARRITASUN PLAN BERRIAK 30-40 LANGILEREN KALERATZEA ESKA DEZAKE IRUÑEAN\nIparlat Iruñeko lantegia taldetik bereiztea aztertzen ari da\nIparlatek datozen egunotan aurkeztuko du bere Plan Estrategikoa. Iazko urtarrilean zuzendaritzak erabaki zuen Iruñeko lantegiaren bereizketa. Erabakia aurki gauzatu daiteke. Horretarako Lacteos de Navarra enpresa sortu du Iparlatek.\nIPARLATEK, Euskal Herriko esne zentral indartsuenetan oinarrituta sortu zen enpresak, Nafarroako lantegiaren bereizketa gauzatu dezake aurki. Lacteos de Navarra (Nafarroako Esnekiak) enpresa sortu du, bereizketa gauzatzekotan izen hori har zezan Iruñeko lantegiak.\nIazko bereizketari buruzko erabaki hark eta Lacteos de Navarra enpresa berriaren sorrerak bi helburu nagusi atxikitzeko bidea marrazten dute.\nLehenik eta behin, Nafarroako Gobernuaren esku hartzea bultzatu, Foru Komunitatekoa litzatekeen enpresa bati laguntzea ahalbidetuz.\nGogoratu beharra dago Nafarroako Gobernuak ez zuela azken kapital gehitzean parte hartu.\nEta, bigarrenik, etorkizunean Lacteos de Navarra datekeen enpresa saltzeko aukera izatea.\nIzan ere, Iparlatena izanen litzateke aurrerantzean ere enpresa berriaren kapitala, baina mugimendu honek bertzelako enpresa eragiketa sakonagoak egiteko aukera handiagoa damaio Urnietako zentralari.\nJose Maria Arakama, Nafarroako Gobernuko Ekonomia kontseilariak, atzo bertan baieztatu zion EGUNKARIARI bideragarritasun plana aurki izanen dela prest: Hamar edo hamabost egun barru bideragarritasun plana eskutan izanen dugula erran digute.\nBideragarritasun plan horrek Aintzoaingo lantegian izan daitezkeen kaleratze kopurua zehaztuko du.\nEkonomia Kontseilariak behin baino gehiagotan aipatu du Nafarroako Iparlateko lantegiaren langile kopurua neurriz kanpokoa dela.\nEGUNKARIAk jakin ahal izan duenez hiru lanpostutik bat gal lezake Iruñeak.\nLantegiak bazkalburuko esnekiak lantzen ditu bereziki.\nInes Odriozola, Iparlateko komunikazio arduradunak, Iruñeko lantegiaren bereizketa 1997ko urtarrilean onartu zela konfirmatu zuen atzo.\nHala ere, bereizketaren gauzatzeaz eta Iruñeko lantegian lanpostu horiek galduko direla Plan Estrategikoaren zirriborroan agertzen ez dela ziurtatu zuen.\nLangileen ordezkariek diotenez, egoera txarra da oso Aintzoaingo lantegian.\nIparlaten, bertzalde, barne egituraketari dagokionez, duela gutxi zuzendaritza taldeko hainbat kargu garrantzitsu aldatu dituzte berriro.\nGogora ekarri beharra dago, bertzalde, Gipuzkoako Gurelesa, Nafarroako Copeleche eta Bizkaiko Beyena bat eginik sortu zela Iparlat.\nOrduko Nafarroako Gobernua, Gabriel Urralburu lehendakari zela, euskal esne zentralen fusioaren aurkakoa zen.


Francesc Seres, idazlea: Zerbait berria bilatzen dut beti, irakurlea eta biok asper ez gaitezen | EIBZko liburutegia\nAragoiko (Espainia) herri batean sortu zen, eta han kokatu zituen bere lehen hiru liburuak. Gero Kataluniara joan zen ihesbide bila, eta baita Errusiara ere, asperduratik ihesi. Gaztea izanagatik, egungo literatura katalanean idazle sendoenetako bat da Francesc Seres Guillen (Saidi, Espainia. 1972). Joan den ostegunean Garoa liburu dendan izan zen, Zarautzen (Gipuzkoa), Pasazaiteren azken alea aurkezten: Hobe kontatzen ez badizut.\nNolako sentipena utzi dizu Zarauzko aurkezpenak?\nBada, oso ona. Han izan ziren Aritz [Galarraga] eta Gerardo [Markuleta], baita liburu dendako jendea ere. Ederki hartu ninduten, eta aurkezpena oso ondo joan zen. Izan ere, zenbait ikuspuntu azaldu genituen: antologoarena, itzultzailearena eta egileetako batena. Hartara, ikusmira zabalez azaldu ahal izan genuen zer-nolako garrantzia duen ipuingintzak egungo literatura katalanean. Gainera, esango nuke bertaratu zirenek ere oso ondo hartu zutela.\nAntologiarako aukeraturiko zure hiru ipuinetan jende arrunta ageri da, kezka eta arazo arruntak dituztenak. Zure ipuingintzaren lagin adierazgarria dela uste duzu?\nBai. Uste dut antologoak helburuan jo duela; izan ere, sakon aztertu du hainbat egileren lana, eta, nire kasuan, konforme nago hautaketarekin. Ipuinetako jendeari buruz mintzatzeko, ez dakit arrunt hitza erabiliko nukeen, baina bai, beharbada, ohikoa. Ze, ipuinotan ageri direnak ohiko susmagarriak dira. Maite dut esamolde hori, erakusten baitu denok ezkutatzen dugula zerbait gure egunerokotasunean. Gauza arraroak, susmagarriak… hain zuzen, arruntzat jotzen ez direnak. Dudarik gabe, denok ditugu beldurrak, ziurgabetasunak, banitateak eta, finean, horrek egiten gaitu gizaki.\nHitz gutxitan azalduko al zeniguke, euskal irakurleoi, nola ikusten duzun egungo narratiba katalana?\nEa bada: begira jarrita, ikusten ditut irudi dinamikoak, ez finkoak. Nondik gatozen jakinda, ikus dezakegu zer gertatzen ari den orain, eta nora jo dezakegun. Urte asko eman ditugu berreskuratzen, normalizatzen, industria editoriala sendotzen, eta abar. Kakots artean esan genezake lortu dugula halako heldutasun moduko bat. Era berean, heldu gara besteekiko berdintasunera, kakots artean betiere. Alegia, orain geure kabuz azal dezakegu zein den gure mundua. Idazle katalanok elkarrizketan ari gara gainerako idazleekin. Dena den, aitortu behar dut galderak ihes egiten didala.\nZabalegia delako, jakina. Zure lanera itzulita, 2012ko Mossegar la poma da (Sagarrari ausiki) argitaratu duzun azkena. Aurkezpen testuak dioenez, ipuinotan amodioaz mintzo zara, eta haren bikote desamodioaz. Bereizezinak al dira?\nEz dakit… [barrez]. Tira, baietz esango nuke, baina zaila da horri buruz hitz egitea, pinpirinkerian erori gabe. Egun eta gau ari gara maitemintzen jendearekin, gauzekin, eta aldi berean desmaitemintzen. Liburu horretan argi ikusten da etengabe jorratzen ditugula estrategiak desamodioa uxatzeko; edo, bederen, hori erakusten saiatu nintzen.\nPrentsarako idatzi ohi dituzu gaurkotasunezko iritzi artikuluak, eduki politiko esplizituz. Egungo kazetaritzari zelako ekarpena egin diezaioke idazketa literarioak?\nUste dut joan-etorriko bidea dela. Irakurleari iritzia zehatz-mehatz adierazi beharrak zera esan nahi du: diozunaz oso ziur egon behar duzula. Nik eduki politiko esplizituak ematen ditut, zinez; ihesbiderik gabe, bete-betean sartzen naiz ene testuetan. Esaterako, pentsatzen badut Kataluniak independente izan behar duela, hala adierazten dut, hedabidearen [El País] ildo editorialarekin bat ez badator ere. Badago gauza bat behintzat ikasi dudana: hobe dela ez pentsatzea zer ezin dudan esan. Denok izan dugu, noizbait, astakeria bat botatzeko tentazioa. Baina horrela esango al nuke? Erantzuna ezezkoa bada, hobe horretan ez pentsatzea. Estutze hori ere badago narratiban; gainera, argi dago literaturan mundua azaltzeko moduek eragiten dutela kazetaritzan. Ontzi komunikatuak dira, zentzurik hertsienean.\nContes russos (Ipuin errusiarrak) balizko idazle errusiarren antologia faltsu bat da. Proposamen berezia benetan, eta arriskatua. Zein asmoz idatzi zenuen?\nEgiari zor, ordura arte egindakotik aldendu nahi nuen. Estreinako liburuak argitaratzean, kritikari askok aipatu zuten ene estiloa, bereizgarria balitz bezala, eta berezkoa. Ez dakit hala den; neurri batean bai, eta bestean ez. Hortaz, ipuinak idazten hasi nintzen, imitazioz, eta Errusian kokatu nituen. Nirekin zerikusirik ez zuten idazleak hautatu nituen, esaterako [J. D.] Salinger, eta haren ipuin baten egitura mantenduz, Errusiara lekualdatu nuen. Hamabost bat ipuin osatzean, editoreari bidali nizkion, eta hark berehala argitaratu nahi izan zituen. Ni zalantzatan geratu nintzen: liburua izenpetuko dut, ala ez? Urteak eman nituen lan horretan, 2002tik 2008ra, apurka-apurka, entrenamentu gisa, plazaratzeko asmorik gabe.\nKronika liburu berezia da, era berean, La matèria primera (Lehengaia). Elkarrizketatan oinarrituta, kontatzen duzu nola ateratzen duen jendeak bizimodua. Badoa galdera potoloa: prekarietatea berezkoa al da gizakiongan?\nUfa, ez dakit zer erantzun. Esan dezakedana zera da: badirudi pentsatzen dugula, une batetik aurrera, dena joango dela bere kabuz. Elkarrizketak egiten ari nintzela, ohartu nintzen ozta-ozta eutsita zegoela dena. Izan ere, dena zen prekarioa, baita prekarietatearen aurretik ere. Edo, hobeto esanda, are prekarioagoa zen orduan. Ekonomikoki sendoak ginela uste genuenean, orduan zegoen dena kolokan, egonkortasunik gabe. Lehen, klase ertainekoak uste zuen hori zela bere lekua, ez zegoela jaitsigailu sozialik. Bada, mundu osoan badagoenez, hemen ere badugu jaitsigailua, alafede!\nZure lehen ipuin liburuak, La força de gravetat-ek (Grabitatearen indarra), irakurle asko harritu zituen. Badirudi arriskua konstantea dela zure ibilbidean.\nArriskatua iruditzen zait arriskuaz hitz egitea. Ene ustez, gehiago du berrikuntzatik, arriskutik baino. Izan ere, zerbait berria bilatzen dut beti, irakurlea eta biok asper ez gaitezen. Arazo handi bat daukat horrekin: ez naiz asperdurari eusteko gai. Beharbada, pazientzia falta dudalako.\nTrilogia sonatua izan da De fems i de marbres (Simaurrez eta marmolez), harrera aparta izan duena irakurle eta kritikari artean. Nola oroitzen dituzu lehen urrats haiek?\nOroiminez, hain ziren xaloak. Eta, batez ere, askatasun handikoak. Istorio haien ingurunea nik bakarrik ezagutzen nuen: neu nintzen jaun eta jabe! Ez nion inori konturik eman behar, nahi nuena esan nezakeen. Diotenez, denok daramagu liburu bat gure baitan. Nireak hiru ziren, baina bakarra zen. Hori botatakoan, bila jarraitu behar izan dut.\nKatalunian egin zenituen Arte Eder eta Antropologia ikasketak. Horren aurretik, ba al zenuen idazle izateko asmorik?\nEz. Izatez, uste dut Arte Ederrak ikasten hasi nintzela ihes egiteko gogoa nuelako. Premia nuen mundu berriak ezagutzeko, ordura arteko guztia aldatzeko. Egia esan, ez naiz gauza sentitzen arrazoi argirik emateko. 18 urte nituelarik, den-dena nuen argi, arrazoiak izan ezik. Baina, beharbada, hasieratik uztartu nahi izan nituen bi kontu: ikasteko gogoa eta sormena.\nAragoiko herri batean sortu eta hazi zinen, hain justu, katalana mintzo den inguruan. LAPAO delakoari buruz, hobe galdetzen ez badizut, ezta?\nLasai asko galde dezakezu, noski. Hizkuntza pururik ez dago inon, denok mintzo gara idiolektoz, eta gurean, katalanez mintzo gara. Zorigaiztoko egitate bat da LAPAO, erakusten duena Aragoik ez duela inolako proiekturik, gaur-gaurkoz. Edozein pitokeria asmatzeko gai dira, soil-soilik, izutzen dituen hori ez aipatzearren: katalana!\nKatalanezko ipuin garaikideen antologia argitaratu du Pasazaitek\nQuim Monzo, Imma Monso, Sergi Pamies, Empar Moliner eta Francesc Seres dira narrazioen egileak\nQuim Monzo, Imma Monso, Sergi Pamies, Empar Moliner eta Francesc Seres idazle katalanen hamalau ipuin jasotzen ditu Pasazaite argitaletxeak argitaratu duen Hobe kontatzen ez badidazu katalanezko ipuinen antologiak. Imma Monsoren bi narrazio daude liburuan, eta gainerako idazleenak hiruna. Aritz Galarragak, antologiaren prestatzaileak, bizirik diren egileen «azken urteetako ipuinak» hautatu ditu libururako, hitzaurrean dioenez, eta haiek euskaratzeaz Gerardo Markuleta arduratu da, Zazpi poeta katalan poesia antologiaren (Ibaizabal, 1997) itzultzailea.\nKategoria Berria egunkaria, Liburua, etiketak 2014, Aritz Galarraga, Berria, Empar Moliner, Francesc Seres, Gerardo Markuleta, Hobe kontatzen ez badizut, Inma Monso, Ion Olano Carlos, Juan Luis Zabala, Liburua, Pasazaite, Quim Monzo, Sergi Pamies by Amaia. Gorde lotura.


Aire-aire, irudimenari — Gaztezulo\nAire-aire, irudimenari https://www.gaztezulo.eus/albisteak/aireaire-irudimenari https://www.gaztezulo.eus/albisteak/aireaire-irudimenari/@@download/image/20101144946fantasiak.jpg\nTESTUA: Garazi Iraizotz & Nerea Sancho. Bitxigorria.\nIkasi al dezakegu gure fantasiekin? Erabili al ditzakegu entrenamendu moduan? Gure irudimenak sortzen dituenez, kontzienteki landu ditzakegu eta gure eguneroko nahi eta desioetatik ikasi.\nFantasia erotikoak eduki erotikoak dituzten eszenak dira. Esna gaudela gure irudimenak sortzen ditu. Askotan adierak erromantikoak dira, bestetan, rolen aldaketa edo gogorkeria kutsua duten jolasei loturikoak dira. Fantasien aniztasuna ez da soilik edukietara mugatzen, hauetan ageri diren gizaki nahiz izaki protagonistek egiten baitituzte berezi eta anitz fantasia horiek. Norbaitek txakur baten antzera laztantzen duela irudikatzea horren adibidea litzateke.\nOhikoena nork bere fantasietan parte hartzea da. Eszena horiek ez dira zertan borondatez sortu, badira sortze edo garatze kontzientea atzean ez duten pasarteak ere.\nNork izaten ditu?\nGizonezkoek eta emakumezkoek, haurrek, gazteek, helduek eta zaharrek izaten dituzte. Adibidez, 15 urteko gazteek, baina baita 50 urteko bikotedun gizon-emakumezkoek ere.\nZer funtzio betetzen dute?\nFantasia erotikoek askotariko eginkizunak dituzte. Maila fisiologikoa aintzat hartuz, aipatzekoa da, erotismoa estimulatu eta berotzeaz gain, plazera areagotzen dutela eta orgasmoan lagun dezaketela. Gainera, tentsioak kentzeko eta antsietatea arintzeko oso lagungarriak dira.\nArlo psikologikoan fantasiek ekar ditzaketen onurak ere ikaragarriak dira. Jokabide konpartitua burutu ezin denean edo jokabide jakin bati beldurar edo errespetu zaionean, ordezkapen modura askapen funtzioa betetzen dute. Gainera, norberaren buruari konfiantza ematen diote fantasiek, nolabaiteko esperientzia ematen dutelako. Tarteka aske sentitzeko aukera ematen dute, sozialki onarturik ez dauden jokabideak irudimenaren bitartez bizitzeko aukera ematen baitute. Honek guztiak, geure autoestimuan eta norberaren irudian zer esana duenez, fantasiak nork bere erotismoa aberasteko baliagarriak direla esan dezakegu.\nBizi izan dugun egoera erotiko bat berriro sentitzeko eta hanka sartzeak zuzentzeko modua ere badira. Egoera bigarrenez bizi dezakegu (irudikapenarekin bada ere), baina oraingoan hobeto jokatuz. Era berean, jokabide sexualak entseatzeko edota sor daitezkeen zailtasunei aldez aurretik irtenbidea aurkitzeko balio dezakete.\nFantasiek betekizun soziala ere badute. Harremanak aberasteko eta errutinatik ateratzeko baliagarriak dira. Fantasiak osasuntsuak dira eta libre nahiz burujabe sentiarazten gaituzte. Gainera, nahi beste aldiz errebobinatu daitezke eta hasieratik hasi hobetzeko, apaintzeko edota berriro gozatzeko. Praktikatuz ikasi egiten da.\nEsandakoa: zure irudimenarekin jolastu, errebobinatu, apaindu, gozatu. Praktika ezazu, zure esku dago! Ea ba!\nOsagai erotikoei eskainitako atal berria duzu hau. Hilabetero bat xehetuko dugu. Nola aberasten duen topaketa erotikoa, zertarako balio duen, zer ezaugarri dituen, zenbat balio duen\nGero, noski, zure esku bat edo beste aukeratzea, probatzea!\nC itxuradun bibragailuak emakumeen klitoria estimulatzen du. Horretaz gain, sarketan erabil daiteke eta zakila bera ere estimulatzen du. Bibragailuak bederatzi posizio ditu aukeran eta bateria bidez dabil We Vibe I-ak, honen aurrekoak alegia, bi posizio besterik ez zituen eta pilak erabiltzen zituen. Osagarri erotiko hau silikonaz eginikoa da. Hortaz, lubrifikatzaileak erabiltzekotan, hobe olio gabea izatea, gailua honda daiteke eta. 100 euroren bueltan dago salgai.\nTxoko hau sexuan aritzeko jarrerena izango dunk aurrerantzean. Errutinatik ateratzeko gonbitea. Ideia berriak hik ere egitea nahi di(n)agu. Bidal ezank proposamena gaztezulo@gaztezulo.com helbidera, zulozale guztiekin partekatu ahal izateko.


Tolosako Abesbatza Lehiaketak bertan behera utzi du bere lehiaketa eta jaialdi bat egingo du haren ordez - TEE - Tolosako Ekinbide Etxea\nTolosako Abesbatza Lehiaketaren antolatzaileek bertan behera utzi behar izan dute aurtengo edizioa, eta horren ordez, urriaren 25etik azaroaren 1era, Tolosan abesbatza jaialdi bat antolatuko dute. Horren ondorioz, ohiko kontzertu-zirkuitua bertan behera utzi beharko dute eta 2021ean lehiaketa orain arte ezagutu dugun bezala antolatzeko itxaropena dute.\nBitxia bada ere, aurten abesbatzen parte-hartze prozesua oso aurreratua izan dute, aurreko edizioetan baino askoz lehenago. “Otsailaren amaierarako itxita genuen Ganbera Abesbatzen kategoria eta dagoeneko Haur Abesbatzen kategoriarako aurreikusten genituen 6 koruetatik 5 itxita genituen. Izan ere, izen-emate prozesuaren egutegiari eutsi genion epea amaitu arte, hau da, maiatzaren 15 arte. Bost haur abesbatzek eta zortzi ganbera abesbatzek berretsi ziguten inskripzioa, baina azkenean, bertan behera uztea erabaki dugu, gutxieneko segurtasun-baldintzak betetzen ez direlako”, dio Luismi Espinosa lehiaketako zuzendariak.\n“Edozein berragertzeak mugak ixtea edo koarentena ekarriko luke; koarentena, kasu askotan, iristean izango litzateke, baina baita itzultzean ere. Horri gehitzen badiozu hegaldi-txartelak erosten hasi beharko luketela, bidaiatzeko bermerik izan gabe edo hegazkin-konpainiak haien dirua itzuliko diela ziurtatu gabe… Gainera, antolaketa-arrazoiak ere badaude, adibidez, ez dakigu urrian izango diren ostatu-protokoloak, baina abesbatzak talde ez-bizikideak direnez, guk ezingo genuke onartu koralista guztiak gela bikoitzetan eta ez hain banakakoetan hartzera behartuko gaituen aurrekonturik. Ostatu-gastuak hirukoiztu edo laukoiztu egingo lirateke”, dio Espinosak.\nHorren guztiaren ondoren, antolatzaileek argi izan dute, lehiaketa bertan behera utzi behar zela jakin ondoren, Tolosako espiritu koralista bizirik mantenduko zuen zerbait egin behar zela eta horregatik, jaialdi bat antolatzeko ideia sortu da. “Bagenekien Estatuko abesbatzak baino ezin genituela eduki, birusaren edozein berragertzeak mugak ixtea ekarriko lukeelako. Erkidegoen arteko balizko itxiera ere kontuan hartu nahi dugu. Hori dela eta, bertako abesbatzetan jarri dugu arreta, salbuespen txikiren bat izan ezik”, esan du Xabier Ormazabal Lehiaketako zuzendariordeak.\nFormatuari dagokionez, emanaldiak era askotakoak izango dira, batzuk “a cappella”, beste batzuk instrumentazioarekin. Formatu txikiko taldeak, ganberako taldeak, talde mistoak, ahots berdineko taldeak, etab.\n“Azkenik, urrian zein osasun eta segurtasun baldintza eskatuko diren ikusi beharko da. Guk, ezin delako bestela izan, finkatzen diren protokoloei jarraituko diegu. Gure alde dago antzokiak, publikoak eta interpreteak, ordurako protokolo horietara ohituta egongo direla. Pentsatzen dugu Leidor irailetik izango dela irekita eta bere desinfekzio-sistemak ezarriko dituela. Distantziei dagokienez, gaur egun ezagutzen ditugunen arabera ari gara lanean”.


Apirilaren 4-5eko OEEren 24. Biltzarrean Osasun Hezkuntza hizpide • ZUZEU\nGai hau aukeratzearen arrazoiak asko izan dira. Batetik, herritarren adinak gora egin ahala, gaixotasun kronikoak gero eta esparru handiagoa hartzen ari dira osasun-zerbitzuetan eta horrek pazienteak euren gaixotasuna kudeatzeko prestatu beharra dakar. Bestetik, espezialitate mediko askotan, hala nola pediatrian, gerontologian, etab.ean, hezkuntza-arloa gero eta gehiago hartzen ari da kontuan. Badira aipatu beharreko beste arrazoi batzuk ere, esaterako, gaixotasunen prebentzioan herritarrek aztura osasungarriak jarraitzeko garrantzia, etab.\nHori guztia kontuan hartuta eta Osasun Hezkuntzaren gaiari ahalik eta ondoen heltzeko, lau mahai-inguru antolatu dira biltzar honetan eta horien bidez, gaur egun gehien lantzen ari diren gaiak jorratuko ditugu.\nLehenengo mahai-ingurua aztura osasungarriei buruzkoa izango da eta ondorengo hiru gai hauek jorratuko dira bertan: Prebentzioa eta ohitura osasungarriak, Obesitatearen prebentzioaren eraginkortasuna Pediatriako kontsultan, eta, azkenik, Minbizia: bizitza-azturak eta norbanakoaren ardura, faktore psikologikoak eta emozionalak.\nBigarren mahai-inguruak gaixotasun kronikoak izango ditu hizpide eta bertan entzungo diren hitzaldiak esperientzia praktikoei buruzkoak izango dira: Paziente bizia programaren garapena eta txertaketa osasun-erakunde batean, Gaixotasun kronikoen Osasun Hezkuntza Beasaingo lehen mailako unitatean, Gaixo kronikoei zuzendutako telemetria-zerbitzua: multipatologian espezializatutako software-plataforma eta, azkenik, aipatu beharra dago kanpoko esperientzia bat ezagutzeko aukera izango dugula ondorengo hitzaldiari esker: Etxez etxeko telemedikuntzaren ezartzea: mundu zabaleko esperientziak.\nHirugarren mahai-ingurua zinez gutxitan lantzen den gaiaren inguruan izango da: heriotzaren inguruan, hain zuzen ere. Horretarako aurten estreinatutako Aulki hutsak dokumentala ikusiko dugu eta ondoren bi hitzaldi hauek entzun: Bizitzako azken bidaia, etxean eta Nola hil nahi duzu? hiltzen Ikastea.\nAzkenik, osasun-arloko langileen hezkuntzari buruzko ondorengo hitzaldiek osatuko dute laugarren mahai-ingurua: Osasun-arretari lotutako infekzioak: zainketa epidemiologikoa, prebentzioa eta kontrola; Pazientearen segurtasuna eta Osasun-hezitzaileen trebakuntza.\nBeraz, Osasun Biltzar honek helburu asko betetzeko asmoz prestatu dugu: herritarren aztura osasungarriak nola finkatzea eta sustatzea; paziente kronikoen esku-hartzearen berrikuntzak eta motibazioa sustatzea; diabetikoen arreta hobetzeko irizpideak ezagutzea; ospitaleetan eta osasun-zentroetan infekzioaren kutsaduraren prebentzioa hobetzea; pazientearen segurtasuna eta istripuen prebentzioa; osasun-hezitzaileen trebakuntza; heriotzaren aurreko osasun-arloko langileen jarrera lantzea; etab.\nEgingo diren bi tailerretan, bestetik, motibazio-elkarrizketarako gakoak eta diabetesaren konplikazioen prebentzioa landuko dira.\nBukatzeko esatea Osasun Hezkuntzaren gaiari behar bezala heltzeko egitarau oparo eta interesgarri honek 12 hitzaldi, 12 ahozko komunikazio, 25 poster, 2 tailer eta film bat hartuko dituela. Eta, nola ez, biltzarra Donostian egiteak hiri eder honetan une goxoak pasatzeko aukera ere eskainiko digula.\nOsasun Biltzarraren Batzorde Zientifikoa eta Antolatzailea\nZer duzu buruan “Apirilaren 4-5eko OEEren 24. Biltzarrean Osasun Hezkuntza hizpide”-ri buruz\naitor 2014-03-25 13:20\nJoango nintzateke, egun horretan EUSKARAZ BIZI EGUNA ez balitz izango Gasteizen!!!\nHainbeste kostatzen zitzaizuen Donostian egin ordez Gasteizen egitea?!?\nAEK-k biltzarra Donostian, LABek Iruñean, eta ez dakizkigun beste hainbat. Zer gertatzen zaie euskalgintzan ari direnei elkar zapaltzen ibiltzeko?!?\nApur bat lotsagarria bada


Kant eta Hegel — Eibar.ORG | Eibarko peoria\nHemen zaude: Hasiera / Blogak / Markos Zapiain / Kant eta Hegel\nKant eta Hegel\nmzap 2005/05/27 17:17\nHegelek, kontzeptuari buruzko bere teorian, Kantek "Eskematismoa"n azaldurikoa zehaztu eta aldatu du. Kantentzat, kategoriak dagoenari (Sein) aplikatzen zaizkio, denbora eskema gisa ematen zaigulako, hau da, ararteko edo bitarteko bezala. Baina bitartekotasun hau pasiboa da, intuizioa. Aldiz, Hegelenean bitartekotza aktiboa da: Tat edo Tun da, dagoena ezeztatzen duen ekintza, borrokaren eta lanaren aktibitatea. Eta dagoenaren ezeztapen hau, orainaldiaren ezeztapen aktiboa, proiektuaren denbora da, denbora historikoa. Honela, nola Hegelenean hala Kantenean, denbora da kontzeptua dagoenari aplikatzea ahalbidetzen duena.\nBaina hara zergatik hobesten duen Kojevek Hegelen ikuspuntua: Hegelentzat, pentsamendu kontzeptuzkoaren denbora-bitarteko hori, gauzatua dago. Mugimendu bat da hain zuzen, mugimendu dialektikoa, aktiboa, ezeztatzailea, dagoena aldatzen baitu, berria sortzen baitu. Hegelen ustez, gizakiak Izatea edo dagoena uler eta azal dezake, kontzeptuaren bitartez eta beronen arabera Izatea edo dagoena eraldatzen duelako. Giza proiektua kontzeptuzkoa da funtsean. Dagoena, eman zaiona, kontzeptuzko proiektuaren arabera bereganatzen du gizakiak. Baina jaso duguna proiektuaren arabera moldatzea bera da hain zuzen ere ekintza kontziente eta borondatezkoa, Arbeit eta Kampf den Tun-a.\nKantentzat, dagoena kontzeptuarekin bat dator, eta denboraren bitartekotzak batetik bestera bata zein bestea aldatzeke igarotzea ahalbidetzen du soilik. Eta horrexegatik ezin digu Kantek azaldu dagoenaren eta kontzeptuaren arteko adostasuna: harentzat datu bat da, alegia, halabeharra, azarea (transcendental Zufakigkeit).\nHegelek, aldiz, adostasun hori azaldu egingo du: prozesu dialektikoan datza. Kojeveren filosofia-fikzioaren arabera, historia amaitzean hitzezko proiektuarekin bat etortzeraino bilakatuko da dagoena, ekintza ezeztatzaileak dagoena proiektu haren arabera eraldatuko baitu.\nBeraz: Kantenean denbora eskema eta intuizio pasiboa da; Hegelenean berriz mugimendua, ekintza kontziente eta nahimenezkoa. Ondorioz, Kantenean kontzeptua edo a priori-a nozio bat da, gizakiari ahalbidetzen diona dagoenarekiko adostasuna: Hegelenean, aldiz, kontzeptu apriorizkoa proiektu bat da, gizakiari dagoena aldatzea permitituko baitio. Horrela, dagoena proiektuarekin bat egiteraino bilakarazten saiatuko da.


Kaduzeo - Wikipedia, entziklopedia askea.\nKaduzeo hitza grezierazko κηρυκειον hitzetik dator, "olibondozko haga girlandekin apaindua" esan nahi duena. Haga hau beti eramaten zuten heraldoek, Merkurio heraldo bat eta jainkoen mezulari zenez erromatar mitologian, bereziki kaduzeoaren ezaugarria ematen zaio. Baina, kasu honetan, girlandak bi sugerengatik ordeztuak dira, fabularengatik: Merkuriok bi suge borrokatzen ikusi zituen eta modu baketsuan banandu zituen kaduzeoarekin. Sugeek, une horretan bertan borrokatzeari utzi zioten eta banandu egin ziren.\nKaduzeoko elkarlotutako bi sugeek, 8 zenbakia irudikatzen dute, indar antagonikoen arteko orekaren ikur ere badira. Gainera, birsortze eta infinitozko betiereko oinarrizko mugimendu kosmikoa irudikatzen dute. Infinitoaren bertikalitate formala da.\nBatzuetan, medikuntzan erabilitako Eskulapioren hagarekin nahasten da.\nGreziar mitologiaren arabera, kaduzeoa, Apolok Hermesi oparitu zion bastoi bat zen, Pan jainkoaren txirularen truke, siringaren truke, kaduzeoa, Olinpoko jainkoen heraldoaren ikur bihurtuz.


Abdulah Arabi: «Marokoren nahierara ari da Espainia» | Mundua | Berria\nNoiz sortua: 2020-03-08 00:30:00\nAbdulah Arabi. Fronte Polisarioaren Espainiarako ordezkaria\nArabik salatu du Espainiak Marokori men egiten diola Mendebaldeko Saharako auzian: «Marokoren diskurtsoa bere egiten ari da».\nIragan larunbatean abiatu zen elikagaiez betetako elkartasun karabana Donostiatik Tindufera. Abdulah Arabi (Aaiun, Mendebaldeko Sahara, 1966) bertan izan zen. Agur beroa egin zioten bezperan Gasteizen. Fronte Polisarioaren EAEko ordezkaria izan da bi urte luzez, uste baino denbora laburragoz: «Euskal Herrian ikusten nuen etorkizuna. Eredugarriak dira hemengo elkartasuna eta konpromisoa; ekintzazkoak dira, ez soilik hitzezkoak». Fronte Polisarioaren Espainiarako ordezkari izendatu berri dute; beraz, sahararrei traizio egin zien herrialdearekin hitz egitea izango du aurrerantzean zeregin, bi herrialdeen arteko giro politikoa tenkatuta dagoen honetan.\nArancha Gonzalez Espainiako Atzerri ministroak idatzitako txio batek zeresan handia eman du. Koalizio gobernuko ordezkari bat Fronte Polisarioko ordezkari batekin elkartu izana justifikatzen zuen txioan. Nola hartu duzue mezu hori?\nAtentzioa eman digu, bereziki formengatik, ez baita ohikoa diplomazian estatu bateko ministroak azalpenak eman behar izatea publikoan horrelako kontu batengatik. Espainiako agintariak maiz bildu dira gurekin azken 44 urteetan; hortaz, ez dugu ulertzen zergatik desenkusatu behar izan duen ministroak oraingoan, ez bada xantaia huts batengatik. Marokoko Gobernuko Atzerri ministroak egin zion deiarengatik idatzi zuen txioa. Badakigu presioa eta manipulazioa etengabeak direla.\nPodemos koalizio gobernuan egotearen beldur al da Maroko?\nUrduri dagoela esango nuke. Maroko lehenengo minututik saiatu da koalizio gobernu berriaren jarrera neurtzen eta baldintzatzen. Podemosek oso mezu sendoa izan du Saharako herriaren eskubideen alde, autodeterminazioaren eta independentziaren alde, eta, ageriko konpromiso horren aurrean, presioa are itzelagoa da, noski. Espainiak Saharako Errepublika Arabiar Demokratikoa ez duela aitortzen esatera atera behar izan du ministroak. Espainiako Gobernua, hala ere, azken urteotan saihesten ari da Saharako herriaren autodeterminazio eskubideari erreferentzia egitea. Marokoren diskurtsoa bere egiten ari da, eta dinamika horretan kokatzen dugu azken asteotako zalaparta.\nPodemosekin Saharako auziak beste norabide bat hartuko duen itxaropena al duzue?\nSahararrok berez baikorrak gara, eta bai, badugu itxaropena. Espainiaren akats historikoa zuzentzeko unea dela uste dugu, baina, zuhurrak ere bagara, eta jakin badakigu estatu politika egitea ez dela erraza, hortaz, arretaz zelatatuko dugu. Espainiak erantzukizun historikoa eta politikoa dauka sahararrekin, eta, hortaz, horri erantzun behar dio. Hori da exijitzen dioguna, nazioarteko zuzenbidea errespetatzea, eta ebazpenetan jasota dagoena gauzatzea.\nPodemosek ez du ministroaren jarrera salatu, publikoki behintzat...\nPodemosek ez du bere jarrera aldatu, eta guk koherentzia eskatuko diogu, hitzekin eta ekintzekin. Sahararrok ekintzak nahi ditugu. Urteetan hitz asko entzun ditugu, promesa asko, alderdi guztien aldetik, eta, gero, agintera iristean, hutsean geratu dira promesa horiek. Espero dezakegun bakarra da kontraesan gehiagorik ez egotea. Goiz da ondorio sakonak ateratzeko, baina espero dugu alderdiak orain arteko koherentziari eustea, eta, horrela ez bada, jarreraz aldatzen badu, gu izango gara aurrenekoak hori salatzen.\nTraiziorik handiena PSOErena izan da. Fronte Polisarioaren Espainiako ordezkari zaren heinean, hitzartua al daukazu bilera Pedro Sanchezekin?\nAtzerri Ministerioaren bidez bideratzen ditugu elkarrizketak, eta bilera bat eskatu dugu, besteak beste, azken gertaerez hitz egiteko. Oraingoz, erantzunaren zain gaude.\nZer eskaera egingo diozue?\nEspainiak Mendebaldeko Saharako potentzia administratzailea izaten jarraitzen du deskolonizazio prozesua bururaino eraman arte. Espainiak ez du beldurrik izan behar sahararren autodeterminazio eskubidea aipatzeko. Nazioarteko legedia errespetatzea eta giza eskubideak errespetatzea baino ez diogu eskatzen. Marokok Mendebaldeko Saharan sartu nahi zuen delegazio katalan bat kanporatu berri du. Lurralde okupatuetan ekintzaile sahararrek bizi duten egoera bertatik bertara ikusi nahi zuten, baina kanporatu egin dituzte, eta gobernuak oraindik ez du ezer esan. Marokoren eta Espainiaren aldebiko harremanen adierazle da isiltasun hori. Epaiketa batera zihoan abokatu bat ere kanporatu dute, estatuaren abokatuaren izenean zihoana. Eta ez da erreakzio bakar bat ere izan. Espainiak men egiten die Marokoren nahi espantsionistei.\nEspainiak itxi berri du sahararrek tramiteak egiteko Aaiunen zuten egoitza ere.\nBai. Tramiteak egiten zituzten han, eta orain ehunka kilometro egin behar dituzte tramite horiek egiteko. Maroko presioa egiten ari zaio Espainiari Mendebaldeko Saharan kontsulatu bat zabaldu dezan, lurraldearekiko subiranotasuna aitortzeko modua bailitzateke. Marokok Espainiarekin egiten duen etengabeko xantaia politikoaren beste adibide bat da.\nEstrategia berri bat ere jarri du abian. Hainbat herrialdek kontsulatuak zabaldu dituzte Mendebaldeko Saharan.\nHerrialde horiek ez dute inolako interesik Mendebaldeko Saharan. Afrikako estatu txikiekin egin dute, trukean dirutza ordainduta, horrela okupazioaren statu quo-ari eutsi ahal izateko. Mekanismo berri bat da, baina herrialde ñimiñoak dira, gutxi batzuk, beste batzuk uko egin baitiote horri. Orain, Europako estatuekin saiatzen ari dira.\nMendebaldeko Saharako urak ere bereganatu nahi ditu. Marokoko Parlamentuak lege bat onartu du itsas eremua bereganatzeko.\nHorrek politikoki ez dauka ibilbiderik, juridikoki oso argi zehaztuta dagoelako norenak diren ur horiek. Marokok ez du ez gure lurraren eta ez gure uraren gaineko subiranotasunik. Auzi horrekin beste interpretazio bat egiten dugu: Kanaria uharteetako urak ere bereganatu ditu lege horren bidez. Horrela, Espainia behartu nahi du hitz egitera, eta, dinamika horretan, akaso, Espainia behartuko du aitortzera Marokok Mendebaldeko Saharako itsas eremuaren subiranotasuna daukala. Azpijoko bat da.\nEspainiak ez du ezer esan...\nMarokoren nahierara ari delako. Espainiak ez dio irmo erantzuten, atzean immigrazioaren gaia dagoelako, drogen trafikoarena, arrantza interesena, Ceuta eta Melilla... Espainiak irmotasunez erantzun beharko lieke xantaia etengabeei.\nMarokok duela 44 urte okupatu zuen Mendebaldeko Sahara. Paperean idatzita dago irtenbidea. Zergatik ez da gauzatzen?\nInteres ekonomikoak nazioarteko legediaren eta giza eskubideen mendean jartzen diren bitartean, sahararrok realpolitik-aren biktima izaten jarraituko dugu, nazioarteko politikaren inkoherentziaren eta hipokrisiaren biktima. Bake plana garatu behar da. Irtenbidea oso erraza da, baina betikotzen ari da, eta sahararron pazientzia bukatzen ari da. 29 urte dira su-etena sinatu genuela, eta ordutik ez bakean eta ez gerran bizi gara. Su-etenari eusteak asko esaten du herri honen izaeraz.\nAntonio Guterres NBEko idazkari nagusiak esan berri du kolonialismoa amaitu behar dela.\nAfrikako azken kolonia da Mendebaldeko Sahara. Eta Afrikan bertan egin zituen adierazpen horiek, pikoa zauriaren gainean jarriz, alegia. Diskurtsoa praktikara eraman behar du; lotsagarria da. Abenduan esan genuen bake plana berraztertu egingo genuela ez bada neurri zehatzik hartzen. Autodeterminazio erreferendumaren zain gaude, eta hori eskatzen dugu, ordezkari bat izenda dezatela, berandu baino lehen, eta negoziazioak martxan jar ditzatela. Ez dugu beste dinamika bat onartuko. Hori da gure jarrera. Borroka eta erresistentzia bere horretan daude.\nUmea zinela gertatu zen okupazioa. Zer gogoratzen duzu?\nOkupazioaren unean 9 urte baino ez nituen. Aaiunen sartu ziren batailoiak ditut gogoan, etxez etxe nola ibili ziren, guk futbolean jokatzen genuen bitartean. Anaia gerran hil zuten. Nik, gerora, beste hogei sahararrekin, Tangertik Ceutara egin nuen ihes, modu klandestinoan. Tindufera bidali gintuzten. Handik Kubara joan nintzen ikastera.\nBENETAKO EPOPEIA BAT


EH Bilduren ekimenez, Moriako errefuxiatu gunearen egoera larriari buruzko mozioa onartu du Irungo Udalbatzak\n| 2020-09-25 13:25:00\n🗣 @JokinMelida : "Europar Batasunak ahaleginak egiten ditu errefuxiatuak Europara irits ez daitezen, errealitate hori existituko ez balitz bezala".\n👉 Bideo osoa: https://t.co/bgal6Gzn7R pic.twitter.com/BEdQ7pzC88\n— Irungo EH Bildu (@IrunEHBILDU) September 25, 2020\nIrungo Udalbatzak Moriako errefuxiatu gunearen egoera larriari buruz EH Bilduk aurkeztutako mozioa onartu du:\nBadira bost urte Morian, Grezian, pertsona errefuxiatuentzako eremua sortu zenetik. Hasieran 3.000 pertsonentzat sortutako eremu hau kontrolik gabe hazi eta hazi da (gaur egun 12.000 lagun ditu), Europak beste alde batera begiratu duen bitartean eta estatuek pertsona errefuxiatuak artatzeko konpromisoa (2015 eta 2016 artean sinatutako banaketa kupoa) alboratu duten bitartean.\nAzkenean, Moria lehertu da. Lau sute txikirekin hasi zena sute erraldoi bihurtu zen, Europako errefuxiatuen esparrurik handiena errez. Atzoko datuen arabera, 35 pertsona errefuxiaturen positiboa baieztatu zen, COVID19 birusaz, eta beste 125 pertsona berrogeialdi hertsia egiten ari ziren. Horrelako eremu batean ezinezkoa da segurtasun neurriak aurrera eraman ahal izatea, ezta gutxieneko distantzia mantentzea ere, higiene neurriak bermatzea…\nOrain, 12.000 lagunetik gora sakabanatuta daude Moria inguruan. Jendea sakabanatuta dago, haurrak galduta daude beraien gurasoengatik galdezka, lagundu gabeko adin txikiko haurrak identifikatzen saiatzen ari dira, ur eskasia dago eta etengabe hori eskatzen ari dira.\n1. Irungo Udalak "harrera hiritzat" du bere burua, eta elkartasuna adierazi nahi die haien bizilekuetatik alde egin beharrean diren pertsonei. Eta gatazka politiko eta militarretatik ihes egiten duten pertsona errefuxiatuak hartzeko prestutasuna adierazten du, baita konpromiso bera duten beste erakundeekin lan egitekoa ere.\n2. Irungo Udalak, Eusko Jaurlaritzarekin eta Gipuzkoako Foru Aldundiarekin bat, iheslariak hartzeko eta integratzeko harrera planari eusteko konpromisoa berresten du, eta xede horretarako estrategiak, programak eta baliabideak zehaztuko ditu, baita erakundeen eta gizarte antolakundeen arteko elkarlanerako esparruak ere.\n3. Irungo Udalak Espainiako Gobernuari eta Europako erakundeei eskatzen die har ditzatela premiazko neurriak krisi humanitario honi erantzun aktiboa emateko, elkartasuna eta justizia oinarrian direla, eta politika bateratu bat egin dezatela immigrazio eta asilo arloan, pertsonei lehentasuna emanez eta giza eskubideen zaintza bermatuz. Gerra hauetatik ihes egiten duten edo tragedia hau aprobetxatzen duten mafien biktima diren pertsonak hartzeko beharrezko bitartekoak bidera ditzatela eskatzen die.\n4. Irungo Udalbatzak Gipuzkoako Foru Aldundiari eta Eusko Jaurlaritzari Moriako tragediaren aurrean jarrera aktiboa eta solidarioa har dezatela eta haren ondorioak arintzeko eskura dituzten bitartekoak bidera ditzatela eskatzen die.\nIrungo EH Bilduk Hezkuntza arloa indartzea eskatu dio udalari\n| 2020-09-23 13:19:00\nHasi berria den ikasturtea berezia eta zaila izaten ari da hezkuntza komunitatea osatzen duten ikasle, irakasle, gainerako langile eta familientzat. Jakin badakigu sekulako ahalegina egiten ari direla COVID-19ak sortutako osasun egoerari aurre egiteko eta EH Bildutik gure animorik handienak bidali nahi dizkiegu.\nKoronabirusak sortutako krisiaren ondorioz inoiz baino argiago geratu da sistema publiko indartsua ezinbestekoa dela. Hezkuntzaren kasuan erakundeei dagokie ikasturte berriarekin batera sortu diren kezka, zalantza eta ziurgabetasunei erantzun azkar eta egokia ematea, egoera zailaren zama ezin baita hezkuntza komunitatearen bizkar utzi.\nJakin badakigu Irungo udalak hainbat neurri hartu dituela: 30 espazio publiko egokitu eta ikastetxeen esku utzi ditu eta ikasleei maskarak banatu dizkie. Begi onez hartzen ditugu aipatutako neurriak baina gehiago egin behar delakoan gaude. Esaterako eskolei zuzendutako udal programa eta ekimen guztiak indartu behar dira zentroetako zuzendaritzekin koordinatuta, eta noski, segurtasun neurri guztiak hartuta.\nHortaz, udal hezkuntza arloaren esku beharrezkoak diren baliabideak jartzea eskatzen diogu Irungo udalari. Jakin badakigu udalak dituen eskumenak urriak direla, baina eskumen hauek muturreraino eramateko unea da, ahalegin guztiak egiteko garaia dela uste dugu. Ildo beretik, Eusko Jaurlaritzari bere lana egin dezan, eta giza zein ekonomikoak diren baliabideak handitzea galde egiten diogu.\nArgi dago, beraz, COVID19ko garai zail hauetan udalaren eta ikastetxeen arteko harreman zuzena izatea ezinbestekoa izango dela, batik bat, sor daitekeen edozein arazoren aurrean erantzun azkar eta egokia emateko. Eta hau dela eta, EH Bildun erabaki dugu urrats bat gehiago ematea, eta hezkuntzaren arloa indartzea eskatu dugu erregistro bidez. Jendarte eta komunitate indartsua nahi badugu zerbitzu publikoak indartzen jarraitu beharko dugu.\nOstalaritzaren eta tokiko merkataritzaren aldeko apustu irmoa egin dezala eskatzen diogu udal gobernuari.\n| 2020-08-31 17:31:00\nJakin badakigu, ostalaritza eta merkataritza txikiaren egoera COVID19a baino lehen gainbeheran zegoela, baina zalantzarik gabe, pandemiaren agerrerak sektorearen krisia areagotu du. Ez dugu ahaztu behar martxoan taberna guztiek eta denda askok itxi behar izan zutela eta fase ezberdinetan hainbat neurri murriztaile jasan behar izan dituztela.\nAzkenik, tokiko dendetan kontsumitzeko deia luzatu nahi diegu irundar guztiei. Gure auzo eta kaleei bizitza ematen dieten dendak dira, kalitatezko produktuak dituzte eta gertuko arreta ematen digute. Ez ditzagun galdu!\nIrunen PREST gaude\n| 2020-07-08 16:26:00\nIrunen PREST gaude langile eta pertsonen bizimoduak politikaren erdigunean jarri eta hobetzeko.\nPREST Gasteizen politika feminista, aurrerakoi eta jasangarriak aurrera eramango dituen lehendakaria izango dugulako.\nIgandean, ezkerreko subiranisten bota bat bera ere ezin daiteke etxean geratu. Merezi duzun herria egiteko PREST gaude.\nMADDALEN IRIARTE LEHENDAKARI izateko PREST!\nBerdintasuna bermatuko duten jaietatik atzo baino gertuago gaude gaur\n| 2020-07-01 15:46:00\nCovid 19ak ondorio latzak ekarri ditu Irundar askorentzat, guztiontzat hain garrantzitsua den San Martzial egunean, gaixotasuna pairatu edo senitartekoren bat galdu duten Irundar guztiei, EH Bildutik, gure elkartasuna azaldu nahi diegu.\nCovid 19ak gure gizarte eredua ezbaian jarri du, beti ezagutu duguna zalantzan jarri du eta hasiera berriak sortzeko aukerak ireki ditu. EH Bilduk Alarde bakarra, publikoa eta parekidea nahi duela aldarrikatu du urteetan. Aurtengo botoa, helburu hori lortzeko bide berri baten sorrera izatea nahiko genuke eta atzokoa, bertan emandako lehenengo pausoaren irudia.\n20 urte dira, Ekainaren 30ean, talde politiko guztiak elkarrekin, udaletxeak antolatutako ekimen batean parte hartzen ez genuela. Ea hurrengo urtean, Alarde berdinean elkar topatzen dugun, EH Bildutik horretarako lan egingo dugu, gogoz eta ilusio handiz.\nUrte asko pasa dira 1996tik hona, pertsona askok eta askok lan egin dugu berdintasunaren alde, Irunentzat jai parekide batzuk aldarrikatzen, Irun prest dago, gu prest gaurde. Gaur, berdintasuna bermatuko duten jai horietatik, atzo baino gertuago gaude.\nIrungo EH Bilduk aurrekontuetarako proposamenak aurkeztu ditu\nIrungo EH Bilduk etxegabetzeei aurre egiteko plan integrala eskatu dio udal gobernuari\nEuskal presoen eskubideak aldarrikatzeko larunbaterako Sarek antolatu duen manifestazioan parte hartzeko deia egiten du Irungo EH Bilduk\nBidasoko EH Bilduk eta Abotsanitzek lokal komertzialen alokairuen ordainketarako bitartekaritza zerbitzua proposatu dugu Bidasoa Biziriken


Diseinuaren inguruko hausnarketa grafikoa SC Gallery-n - Nontzeberri\nHasiera/ARTEA/Diseinuaren inguruko hausnarketa grafikoa SC Gallery-n\nDiseinuaren inguruko hausnarketa grafikoa SC Gallery-n\nAbel Martinezek erakusketan paraturiko obra grafikoaren eta bideoaren bitartez, diseinu grafikoaren estetikei buruzko hausnarketa egin nahi du. Hausnarketa hori komunikaziorekin lotzen du identitatearen eraikuntzarako eta eraldaketarako faktore gisa.\nIzan ere, diseinu grafikoa adierazpide eredua baino gehiago da artista honentzat, izan ere, bizitza ulertzeko modua da hamaika elementuren bidez, tartean, erakusketa honetan bilduriko piezak, flyer-ak, edo bideoak. Inguruan duen munduarekin harremanak izateko eta hura adierazteko ezagutzen duen modurik onena da diseinu grafikoa. Hala, Codigos de Abstraccion erakusketa bere ibilbide profesionalean eta pertsonalean bide berriak adierazteko barruko premiatik sortu da.\nErakusketaren emaitza 10 lan grafikok osatzen dute, zuri eta beltzez eginak, eta guztiak gauez burutuak. Horiez gain, ikus-entzunezko pieza ere bildu du Abel Martinezek. Apirilaren 29ra bitartean daude ikusgai.\n"Imágenes para unos versos" bigarren argazki lehiaketaren sariak erabaki dira


Magnesio hidroxido - Wikipedia, entziklopedia askea.\nMagnesio hidroxidoa Mg(OH)2 formula duen konposatu kimiko inorganikoa da. Uretan suspentsioan dagoenean magnesia esnea izena eman ohi zaio. Mineral eran agertzen denean bruzita izena ematen zaio.\n[OH-.[OH-].[Mg+2]&zoom=2.0&annotate=none 2D eredua]\nhidrogeno, oxigeno eta magnesio\nultzera duodenal, giltzurrun-gutxiegitasun kroniko, urdail-ultzera, idorreri, hematochezia (en) , Dispepsia, peptic esophagitis (en) , Errefluxu gastroesofagikoa, Ultzera peptiko, nahasmendu metaboliko eta Bihotzerre\n14107 eta 21169899\nC07876 eta D06425\nMagnesio hidroxidoa antiazido eta libragarri askoren osagaietako bat da. Azido foliko eta burdinaren absortzioarekin leihatzen da. Uretan ez da oso disolbagarria, Ksp 1.5×10−11 baitu; disolbatzen den magnesio hidroxido guztia disoziatzen da eta, horregatik, elektrolito ontzat hartzen da. Hala ere base ahula da.\nMultimedia: Magnesium hydroxide\nAzken aldaketa 16 abendua 2019(e)an, 01:41(e)tan\nOrriaren azken aldaketa: 16 abendua 2019, 01:41.


Ekoturismoak garapen iraunkorrean duen garrantzia azpimarratu du NBEk | Consumer\nEkoturismoak garapen iraunkorrean duen garrantzia azpimarratu du NBEk\nUste du ondorio positiboak sortzen dituela diru-sarreretan, pobrezia errotik kentzea eta ingurumenaren babesa hobetzea lortzeaz gain.\nEkoturismoak zeregin garrantzitsua izan dezake garapen iraunkorrean, Nazio Batuen Erakundearen Batzar Nagusiaren (NBE) 65. bilkura-aldian adostasunez hartutako ondorioetako baten arabera. Erakundeak turismo ekologikoa sustatzeko eskatu du, diru-sarreretan “ondorio positiboak” sortzen dituelako, pobrezia errotik kentzea eta ingurumenaren babesa hobetzea lortzeaz gain.\nTurismoaren Mundu Erakundearen (OMT) web orrian jasota dagoenez, onartutako testuak onartzen du ekoturismoak “aukera esanguratsuak” sortzen dituela naturguneak kontserbatzeko, babesteko eta modu iraunkorrean erabiltzeko. Dokumentuak dioenez, herrialde hartzaileetako tokiko komunitateak eta indigenak eta turistak animatzen ditu natur eta kultur ondarea zaindu eta errespetatzera.\nMaroko buru duen eta 90 herrialdek babesten duten ebazpenetako batek onartzen du ekoturismoak ondorio positiboak izan ditzakeela diru-sarrerak sortzean, enplegua sortzean eta hezkuntzan.\nItun hori onartuz, Nazio Batuen Batzar Nagusiak herrialde kideak bultzatu nahi ditu ekoturismoan inbertitzera, eta NBEren sistemari eskatu dio ekoturismoa sustatzeko Milurtekoko Garapen Helburuen testuinguruan.\ngarapen iraunkor ingurumen-babes pobreza-eu turismo ekologiko\nNola izan turismo jasangarriaren ekintzaile\nHauek dira garapen iraunkorrean gehien aurreratzen duten Espainiako erkidegoak